– Portal “Politiko” konstatuje da je Srbija postala vodeća zemlja u vakcinaciji na teritoriji kontinentalne Evrope i to zahvaljujući dobrim odnosima sa Kinom.\nBriselski portal dalje navodi činjenicu da je u Srbiji, najmanje jednu dozu vakcine, primilo oko sedam procenata populacije, što je više nego dvostruko više od trenutnog proseka Evropske unije.\n“Beograd je kroz visoku stopu vakcinacije dokazao vrednost svog delikatnog geopolitičkog balansiranja. Zemlja je u pregovorima o članstvu u EU, ali takođe neguje bliske veze sa Pekingom i tradicionalnim saveznikom Rusijom”, navodi Politiko.\nDodaje se da Srbija pregovara sa Rusijom o nabavci, ali i o započinjanju domaće proizvodnju svoje vakcine sputnjik, kao i da je u pregovorima sa farmaceutskim kompanijama koje je odobrila EU.\nKonstatuje se da kineska vakcina do sada nije odobrena od strane EU i SAD zbog nedostatka podataka iz treće faze ispitivanja, ali da je i Mađarska, kao članica EU, dala vanredno ”zeleno svetlo” za upotrebu Sinofarmove vakcine na svojoj teritorji.\nSagovornici ”Politika” ocenjuju da je EU, ”geopolitički propustila priliku da pokaže svoju posvećenost regionu“ što je “ostavilo mogućnost Kini i Rusiji da prošire svoj uticaj i profil u regionu”.


► Advokati nastavljaju štrajk\nAdvokati u Srbiji nastavljaju štrajk pošto se predlogom Ministarstva finansija rešava samo pitanje poreza, što je samo jedan od protestnih zahteva, saopštila je danas Advokatska komora Srbije.\nAKS navodi da želi da pitanje poreskih obaveza advokata reši s Ministarstvom finansija u što kraćem roku, jer su se za to stekli realni uslovi, a da ostale zahteve želi da reši s Vladom, "jer Ministarstvo pravde do sada nije pokazalo ni najmanje volje za rešenje problema".\nPozitivno je što je "Ministarstvo finansija uočilo i prihvatilo kao osnovane zahteve advokature Srbije u pogledu poreskog položaja advokata", navodi AKS i dodaje da advokati smatraju da predloženo povećanje do 10 odsto za sve poreske obaveze u odnosu na 2013. može biti predlog koji će u pregovorima s Ministarstvom finansija dovesti do prihvatljivog rešenja.\nS obzirom na odluku Skupštine AKS kojom je poreski položaj advokata samo jedan od zahteva, kao i na to da je predmet predloženog sporazuma isključivo taj zahtev, njegovo rešavanje ne može se vezivati za prekid obustave rada advokata dok se ne reše i ostali zahtevi iz odluke Skupštine AKS, navodi se u saopštenju.\nAKS dodaje da su ostali zahtevi, zbog kojih advokati štrajkuju gotovo dva meseca, u nadležnosti Ministarstva pravde, koje, kako se navodi, "izbegava da one zahteve koji su iz njegove nadležnosti reši sa advokatima".\nštrajk advokata /\n9.11.2014, 00:20h BOŽA Preporuči\nTeški pismeni organizovani prevaranti .Samo da se zna da su provaljeni ,godinama su bili zaštićeni.Zašto oni ne vode knjige i nema paušala .Nisu oni sarači, kovači, potkivači ,bačbari ,vunovlačari ,kapađžije ,abađžije .\nPoreska uprava Srbije objavila je liste najvećih poreskih dužnika, a na vrhu spiska 100 najvećih dužnika nalazi se preduzeće "Mera invest" iz Beograda koje duguje 1,084 milijardi...\nSkupština Srbije usvojila je danas Zakona o agencijskom zapošljavanju koji će po najavama iz Ministarstva za rad zapošljavanje i boračka pitanja omogućiti maksimalnu zaštitu onih koji se...


eKapija | Loši uslovi poslovanja u BiH - Za dobijanje građevinske dozvole potrebno 179 dana\nIzvor: Nezavisne novine | Srijeda, 04.02.2015.| 09:16\nLoši uslovi poslovanja u BiH - Za dobijanje građevinske dozvole potrebno 179 dana\nPoslovno okruženje u BiH preopterećeno je konfuznim stanjem u oblasti zakonodavne regulative, te raznim dažbinama i porezima, dok postoji i ozbiljan problem usljed ekonomske i političke nestabilnosti, smatraju ekonomski eksperti u BiH.\nSve to, kako navode, govori da u BiH nema povoljnog poslovnog ambijenta koji bi privukao investicije, a čisto deklarativno zalaganje domaćih vlasti za bolji poslovni ambijent ostaje samo "mrtvo slovo na papiru", jer ga i dalje "koče" i korupcija i siva ekonomija.\nIz tog razloga, BiH mora ozbiljno ući u reforme koje bi dovele do stvaranja povoljnog poslovnog ambijenta, približnog makar onom u zemljama regiona, jer, kako sada stvari stoje, zemlje regiona su napravile ozbiljne pomake na tom polju, pa sve liči na trku zeca i kornjače.\nNaime, kao neke od modela unapređenja poslovnog ambijenta u BiH strani i domaći eksperti navode skraćivanje broja i trajanja zahtjeva za pokretanje preduzeća, zatim ubrzanje postupaka za dobijanje građevinskih dozvola i snabdijevanja električnom energijom, te usmjeravanje poreske procedure radi jednostavnijeg poštovanja sistema.\nDa je "došlo do grla" pokazuju i razna istraživanja, pa je tako prema jednom od njih Bosna i Hercegovina po uslovima poslovanja u prošloj godini najgore ocijenjena država u Evropi, a samim tim i u regionu.\nTako je veoma loše ocijenjena i za kategoriju pokretanja biznisa, pa se BiH našla na 147. mjestu na svijetu, jer je za to potrebno čak 37 dana i prolazak kroz 11 procedura, što je još lošiji rezultat nego godinu dana ranije. Pored toga, loša je pozicija i kada je u pitanju izdavanje građevinskih dozvola, pa se tako našla čak na 182. mjestu.\n- Za dobijanje građevinske dozvole potrebno je proći 15 procedura i potrošiti 179 dana - navedeno je u ovom istraživanju. Ispred BiH našle su se čak i brojne "egzotične" zemlje poput Barbadosa, Bahama, Solomonskih Ostrva, Sejšela, Bruneja i drugih, a bolje uslove poslovanja od BiH ima čak i Ukrajina, iako se nalazi u teškoj situaciji.\nDuljko Hasić, ekonomski analitičar Spoljnotrgovinske komore BiH, rekao je da investicije u BiH u proteklom periodu nisu bile nove investicije, u pravom ekonomskom smislu, jer nisu išle na izgradnju novih pogona i povećanje broja zaposlenih, već su se ticale, prije svega, preuzimanja postojećih tvornica i kapaciteta.\nOn je dodao da političari u BiH deklarativno pričaju o unapređenju poslovne klime, i istakao da su zemlje u regionu napravile pomake i radile na legislativi u skladu s evropskom praksom, a da do toga nije došlo u BiH.\nKao neke od manjkavosti naveo je da u BiH nema novog zakona o radu, koji bi bio usaglašen s evropskom praksom, nema zakona o stečaju, zatim izmjena Zakona o planiranju i izgradnji, koji bi pojednostavio dobijanje građevinskih dozvola, uključujući tu i poreske olakšice za investitore. Hasić je kazao da je problem za BiH i loša putna i komunalna infrastruktura, te neusaglašena regulativa čak i na lokalnom nivou.\n- Kod registracije i pokretanja biznisa u BiH postoji kompleksna i složena procedura. RS je napravila pomake i skratila je proceduru registracije, ali FBiH to, nažalost, nije uradila pa je 37 dana potrebno za to, što je veoma dug period - ističe Hasić. Prema njegovim riječima, problem je i politička nestabilnost, te loši signali od bh. vlasti u smislu stvaranja lošeg imidža o BiH u svijetu.\n- I kada imate takvu sliku, onda će se teško neko odlučiti za značajnije ulaganje u BiH - rekao je Hasić i dodao da investitori žele da im se omogući garantovan, transparentan i siguran rad kojim bi mogao ostvariti i omogućiti ekonomski profit.\nIzudin Kešetović, profesor Ekonomskog fakulteta u Tuzli, kazao je da ga s obzirom na stanje u BiH uopšte ne iznenađuju rezultati raznih istraživanja u kojima BiH ima najlošiju poslovnu klimu.\nKako je rekao, u BiH je potrebno mijenjati cjelokupni koncept ako želimo investicije, te je naglasio da je tranzicija prouzrokovala vrlo teško stanje u BiH.\nzakonodavna reguslativa u BiH\nekonomska i politička nestabilnost u BiH\npokretanje preduzeća u BiH\ndobijanje građevinske dozvole u BiH


Dušanka Đogo Antonović - Net Magazin\nNAŠ SAGOVORNIK DUŠANKA ĐOGO ANTONOVIĆ\nAmbicija nikad ne zamire\nOstvarila mladalački san i dovela najznačajnije evropske proizvođače eksluzivnih proizvoda za opremanje domaćinstva * Lanac prodavnica "Sun, Moon & Stars" - prepoznatljiv domaći brend\nRegionalna konferencija o ženskom preduzetništvu u organizaciji Privredne komore Beograda krajem maja ove godine okupila je mnogo eksperata za preduzetništvo iz naše zemlje i regiona. Među damama koje su se obratile ovom uglednom skupu bila je i Dušanka Đogo Antonović, izvršni direktor preduzeća “Intergradnja Coop” pod čijim okriljem posluje lanac prodavnica “Sun, Moon & Stars”. Prisustvo gospođe Antonović na konferenciji o ženskom preduzetništvu bilo je povod za sadržajan i nadahnut razgovor.\n* Poštovana gospođo Antonović, iza Vas je bogato poslovno iskustvo. Kada se sada osvrnete na Vaš poslovni put, šta biste izdvojili kao ono čime se najviše ponosite?\n-Osvrćući se na prethodnih 25 godina ličnog profesionalnog angažmana, neskromno moram priznati da je moj celokupan poslovni put vredan poštovanja i divljenja, jer je započeo, i sve vreme se odvijao, u izuzetno teškim političkim, poslovnim, ekonomskim i finansijskim vremenima, a uz sve turbulencije, uspone i padove uspeo je da se pozicionira, održi, pa čak i unapredi – istakla je Dušanka Đogo Antonović u razgovoru za “Net Magazin” i nastavila:\n-Ponosna sam jer sam uspela da ostvarim mladalački san i da u Beograd dovedem najznačajnije evropske proizvođače ekskluzivnih proizvoda za opremanje domaćinstva izrađenih od porcelana, kristala, stakla, srebra i hromiranog čelika, a sve to pretočim u prepoznatljiv domaći brend, lanac prodavnica “Sun, Moon & Stars”. Jedinstvenost našeg poslovanja jeste i u tome što je ovakav koncept, sa značajem kompanija koje objedinjavamo, nepoznat kako u regionu, tako i u dobrom delu Evrope, što nas čini izuzetno dobro pozicioniranim među partnerima.\n-Iako sam potpuno ostvarena žena, prvenstveno kao majka troje dece, a zatim supruga i direktorka preduzeća, i danas sam izuzetno ambiciozna. Kod radoholičara, večitih optimista, entuzijasta, u kakve osobe i sebe ubrajam, ambicija nikada ne zamire, već naprotiv, podstiče i pobuđuje na još intenzivnije zalaganje u realizaciji poslovnih i ličnih zamisli. Pošto je strast još uvek dominantan profesionalni pokretač, a nepresušna energija, neslućena imaginacija i silna želja osnovna motivacija, svako jutro, pored šoljice jake kafe, započinje sa nebrojenim idejama koje čekaju na svoje ovaploćenje. Ostalo je još nekoliko čuvenih kompanija koje bih želela da vidim u svom okrilju, a trenutak njihovog dolaska se približava.\n-Nažalost, od početka mog poslovanja, turobnih 90-tih, pa do današnjih dana, zemlja u kojoj sam izabrala da živim i radim permanentno je u političkoj ili ekonomskoj krizi, što zahteva mnogo više rada, zalaganja, energije, nego što bi to bilo neophodno da vladaju neka poslovno-ekonomski uređenija i finansijski stabilnija vremena. Još uvek u procesu tranzicije, Srbija boluje od istih simptoma kao i ostale zemlje koje su prošle ili prolaze kroz ovaj proces, dugotrajan i opterećujući za sve poslovne subjekte.\nŽelela bih da verujem da se danas poslovna klima razlikuje od one koja je dominantno vladala prethodnih decenija. Sigurno je da se u opštoj percepciji Srbije odnos svetskih kompanija prilično promenio, ali unutar naših granica poslovanje je i dalje teško, nesigurno, nestabilno, bez čvrste finansijske potpore, regulisanih formalno-pravnih okvira poslovanja i uz dominantnu “burazersku” ekonomiju. Trenutne rigidne ekonomske mere, nužne za brži oporavak sveukupnog poslovanja, sigurno je da mogu doprineti pomaku i boljim rezultatima, ali u tom procesu jedan od otežavajućih faktora je vreme, jer se samo u dugoročnom periodu mogu osetiti efekti i rezultati njihove primene.\n* Žene preduzetnici u Srbiji se suočavaju sa teškim problemima. Šta učiniti da se stvore bolji uslovi za poslovanje ženskih preduzeća ?\n-Ne bih želela preterano da razdvajam poslovanje “muških” i “ženskih” preduzeća, jer stvaranjem boljih uslova za sveopšte poslovanje nužno će se olakšati poslovanje preduzeća koja vode i kojima upravljaju žene. Činjenica je da je znatno slabije opredeljenje žena za otiskivanjem u vode preduzetništa prvenstveno iz razloga što, zbog osobenog patrijarhalnog i tradicionalnog nasleđa, žene nisu ekonomski i imovinski nezavisne. To predstavlja primarni problem u započinjanju privatnog biznisa, jer formalno-pravni okviri to nužno zahtevaju, a finansijska stabilnost predstavlja osnov za unapređenje daljeg poslovanja. Iz tog razloga žene se najčešće opredeljuju za pokretanje sopstvenog biznisa kroz samostalne radnje, mala preduzeća ili uključenjem u porodične firme koje bi trebalo da predstavljaju osnov zdravog preduzetništva svakog društva i da imaju snažan podsticaj i finansijsku pomoć države implementiranu kroz zakone, kao i kroz projekte koji će se realizovati podrškom države i finansijskih institucija.\n* Šta biste poručili ženama koje se odluče da uplove u vode privatnog preduzetništva ?\n-Ne postoji univerzalni recept za uspešno poslovanje, ali je sigurno da je za uspeh neophodno da posedujete svoj jedinstveni san i strast koja će biti vaša pokretačka snaga, da uložite energiju, trud, kreativnost i ambiciju u postavljeni cilj i da težite ne da budete dobri u svom poslu, nego najbolji. Ako želite provorazrednu kompaniju, ne možete priuštiti drugorazredne igrače u svom timu, tako da samo uz profesionalne, odgovorne, posvećene i odane saradnike vi možete postići vrhunske rezultate. Verujte u sebe i svoje ciljeve, budite odgovorni i uporni, jer su za izgradnju preduzeća potrebne godine i decenije rada i dokazivanja da biste stekli profesionalnu reputaciju dostojnu poštovanja. Tragajući za ključem uspeha u karijeri nemojte izgubiti sebe, zapostaviti svoju porodicu i zaboraviti na uživanja koja život daruje – poručila je Dušanka Đogo Antonović.


Raspisan tender za radove vrijedne 1.450.000 KM\nGrad Trebinje raspisao je danas tender za izbor najpovoljnijeg izvođača za prvu fazu radova na izgradnji pravoslavnog duhovnog centra u selu Mrkonjići u Popovom polju, rekao je Srni zamjenik gradonačelnika Mirko Ćurić.\nOn je istakao da je vrijednost radova u prvoj fazi oko 1.450.000 KM, te da je Vlada Srbije pomogla izgradnju centra sa 400.000 evra, dok će ostatak sredstava obezbijediti Vlada Republike Srpske.\n“U prvoj fazi biće izgrađeni kompleks oko crkve koja je nastala na temeljima rodne kuće Svetog Vasilija Tvrdoškog i Ostroškog, kao i vidikovac iznad crkve”, naveo je Ćurić.\nU srednjoročnom planu kapitalnih investicija predviđeno je da ovaj projekat u potpunosti bude završen do 2022. godine.\nProjekat ispunjava primarne ciljeve jednog duhovnog centra kao što su svakodnevno bogosluženje, misionarski rad, prijem hodočasnika, proslavljanje praznika.\nU projektu se može izdvojiti nekoliko značajnih cjelina – kompleks objekata koji će se graditi uz Crkvu Svetog Vasilija, vidikovac koji se nalazi iznad crkve, parohijski dom, prostorija za prisluživanje svijeće, pješačke staze i parking prostor.


UKC Republika Srpska – Kurs „Napredne reanimacije novorođenčeta“ u Klinici za dječije bolesti u UKC RS\nKurs „Napredne reanimacije novorođenčeta“ u Klinici za dječije bolesti u UKC RS\nU periodu od 13. do 15. novembra 2017. godine u Amfiteatru Maternitea na Paprikovcu se održao kurs pod nazivom „Napredna reanimacija novorođenčeta.“ Odjeljenje intenzivne njege i terapije Klinike za dječije bolesti UKC RS i Sekcija neonatologa RS su inicijatori održavanja ovog kursa i naprednog reanimacionog treninga koja funkcioniše u okviru Udruženja pedijatara RS. Obukom je obuhvaćeno 70 polaznika (ljekari neonatolozi, pedijatri, anesteziolozi, ginekolozi i medicinske sestre) iz svih porodilišta i dječjih odjeljenja u RS.\nPrema podacima Svjetske zdravstvene organizacije porođajna asfiksija je odgovorna za 23% od oko 5 miliona smrti novorođenčadi, koje se svake godine dese u svijetu. Upravo ovaj postotak govori o važnosti održavanja ovog edukacionog kursa u našoj zdravstvenoj ustanovi i opredjeljenju da ulažemo u usavršavanje kadra. Oko jedan milion beba godišnje u svijetu ima letalan ishod zbog porođajne asfiksije, a ogroman broj preživjele novorođenčadi zadobije trajne posljedice po zdravlje. Velikom broju novorođenčadi adekvatna reanimacija bila je nedostupna. Održavanje ovog kompleksnog kursa je omogućila humanitarna organizacija Crkva Isusa Hrista Spasitelja iz USA.\nObuka se izvršila po Udžbeniku i zadnjim preporukama Američke akademije za pedijatriju i Američkog udruženja kardiologa. Predavači i edukatori su bili najstručniji ljekari i sertifikovani treneri iz oblasti reanimacije novorođenćeta iz USA, zajedno sa domaćim ljekarima, koji su nakon ranijih treninga takođe postali sertifikovani edukatori i treneri iz oblasti neonatalne reanimacije. Po završetku obuke i edukatori i polaznici treninga su dobili odgovarajuće sertifikate sa kojima su stekli zvanje i mogućnost da postanu edukatori u svojim ustanovama. Rezultati hiljada novorodjenčadi godišnje mogu se poboljšati širom primjenom odgovarajućih tehnika reanimacije. Pravovremena i kvalitetna reanimacija omogućava, ne samo preživljavanje novorođenčeta, već je i preduslov za kvalitetan život što je glavni zadatak medicinskog osoblja koje mora poznavati tehnike i vještine reanimacije, a na čemu Odjeljenje intenzivne njege i terapije Klinike za dječije bolesti UKC RS permanentno radi.


Prvi komercijalni letovi u junu | Radio Jadran\nPočetna Turizam Prvi komercijalni letovi u junu\n“Imajući u vidu ublažavanje restrikcija u Crnoj Gori kao i u većem broju zemalja Evrope u posljednjih nekoliko dana, očekujemo da ćemo prve letove imati u junu i to ka destinacijama slične epidemiološke situacije”, kazali su Pobjedi iz Montenegro erlajnza.\nU ovoj kompaniji pretpostavljaju da će prvi letovi biti uspostavljeni ka destinacijama u regionu.\n“Potom bi u narednih mjesec letovi bili uspostavljeni i ka svim destinacijama ka kojima saobraćamo, naravno, pod uslovom da je let ka tim zemljama dozvoljen”, rekli su iz Montenegro erlajnza.\n“U ovom trenutku svi komercijalni letovi Montenegro erlajnza su obustavljeni do 31. maja ove godine. Naravno, to nije konačna odluka, jer uspostavljanje komercijalnog avio-saobraćaja zavisi od odluka i smjernica domaćih i međunarodnih tijela i organa nadležnih za oblast civilne avijacije, odnosno zavisi i od protokola koji se odnose na zdravstvene mjere i mjere ograničenja u putovanjima u zemljama ka kojima MA leti”, pojasnili su predstavnici nacionalnog avio-prevoznika.\nPrethodni članakIzrada Plana generalne regulacije: Da se tačno zna što će, gdje i kako moći da se gradi\nSledeći članakStalna kontrola 300 proizvoda iz domaće proizvodnje povrća i voća


Dan online - Sport: - 2021-04-17\nSport - datum: 2021-04-16 SLEDEĆEG MJESECA PREDSJEDNIČKI IZBORI U UDRUŽENJU KLUBOVA FSCG - JUG\nNenad Maslovar Kandidovao se Nenad Maslovar\nU crnogorskom fudbalu je ova godina izborna, a nedavno je iz Kuće fudbala saopšteno da će se izbori za predsjednika održati 30. juna. Međutim, prije toga obavezni su izbori na nivou Udruženja klubova FSCG – centar, jug i sjever. Prije nekoliko dana svoju kandidaturu za mjesto predsjednika Udruženja klubova Centar najavio je Vjekoslav Dukić, a juče je kandidaturu za mjesto prvog čovjeka UK Jug najavio Nenad Maslovar. Nekadašnji fudbaler Bokelja, mostarskog Veleža, Crvene zvezde i japanskog Džef junajteda, obavijestio je javnost da će se kandidovati za ovo mjesto. Maslovar je dugi niz godina u crnogorskom fudbalu, najprije je obavljao funkciju sportskog direktora Grblja, a trenutno je predsjednik kluba iz Radanovića.\n- Želja mi je da podignemo kvalitet rada i organizacije, posebno malih klubova. Samo upornim radom i borbom za svaki klub i svakog igrača možemo svi zajedno, udruženi ka istom cilju podići nivo fudbala u našoj regiji. Poslednji je čas za početak i ozbiljnost u svim segmentima naše organizacije. Pomoći ćemo klubovima da u skorijoj budućnosti što više budu nezavisni u svom radu i aktivnostima, želimo da podignemo nivo stručnog rada i unaprijedimo rezultate klubova u svim takmičenjima - naveo je Maslovar u dopisu medijima.


Skandali i dalje drmaju Evroviziju! Malta iskeširala 650.000 evra za promociju pesme, a država sada traži krivca za 14. mesto! - Hype TV Vesti\nSkandali i dalje drmaju Evroviziju! Malta iskeširala 650.000 evra za promociju pesme, a država sada traži krivca za 14. mesto!\n28/05/2021 1:17 PM\nPošto je rešen skandal oko toga je li Damijano David u toku finala Evrovizije uzimao drogu, pojavio se novi skandal vezan za ovo prestižno takmičenje. Ovaj put u središtu skandala je predstavnica Malte Destini koja je nedeljama pre početka Pesme za Evroviziju bila na vrhu kladionica i svi su joj predviđali pobedu, a na kraju je završila na 14. mestu. Nakon finala svi su se pitali kako je moguće da je od publike dobila 47 glasova, a bila je favorit.\nOvakav ishod pobudio je sumnje i kod vladajućih na Malti i ustanovljeno je kako je Malta potrošila više od 650.000 evra na promociju Destini i zbog toga je ministarstvo unutarnjih poslova na čelu s ministrom Carmelom Abelom zatražilo reviziju troškova jer su posumnjali kako je potrošen ogroman novac na kladionicama uoči Evosonga. Prema pisanju portala Times of Malta, zasad je poznato kako je Turistička zajednica Malte uložila 350.000 evra za promociju Destini, dok je oko 300.000 evra uložio javni servis.\nNavodno su deo novca dali i stranim influencerima koji su na svojim društvenim mrežama promovirali Destini i njenu pesmu. Revizija koju je pokrenulo ministarstvo unutrašnjih poslova počinje 31. maja, a kada budu poznati rezultati, odlučiće se o tome ko će i kako snositi odgovornost.


Vijeće ministara BiH osiguralo sredstva za provođenje Lokalnih izbora 2020. godine - Istinomjer\nTokom 8. sjednice Predstavničkog doma Parlamentarne skupštine BiH (PS BiH) odgovarajući na pitanje zastupnice u tom zakonodavnom tijelu, Sanje Vulić (SNSD) da li će sredstva iz budžeta institucija BiH za provođenje lokalnih izbora biti predviđena i dostupna i kada, predsjedvajući Vijeća ministara BiH, Zoran Tegeltija odgovorio je između ostalog da je to jasna obaveza Vijeća ministara BiH koju ima prema tome.\nTegeltija je tako podsjetio da je u prvom prijedlogu budžeta koji je bio dostavljen Predsjedništvu BiH “definirana pozicija za provođenje lokalnih izbora u onom iznosu u kojem je to definirano”, te dodao:\nSigurno je da će se i u ovome budžetu koji će biti dostavljen Predsjedništvu BiH, a poslije toga i Parlamentarnoj skupštini BiH, naći planirana sredstva za izbore. Ukoliko se i desi da postoje neke poteškoće s usvajanjem budžeta, Vijeće ministara BiH ima mogućnost da donese potrebnu odluku da se osiguraju sredstva za provođenje izbora, iako budemo u sistemu privremenog finansiranja. Moj apel je, prije svega CIK-u BiH, da nastavi sve izborne radnje koje su neophodne za provođenje lokalnih izbora, a da problem finansiranja ostavi Vijeću ministara BiH.\nZoran Tegeltija, 15. maj 2020.\nSedam dana kasnije, 14. 5. 2020. godine, CIK je zaprimila dva dopisa Ministarstva finansija i trezora BiH.\nU prvom dopisu datiranom 6. 5. 2020. godine navedeno je da Ministarstvo finansija i trezora BiH ne može podržati zahtjev za izdvajanje sredstava iz tekuće rezerve za finansiranje Lokalnih izbora 2020. godine, dok se u drugom dopisu CIK “između ostalog informira da je Zakon o budžetu institucija BiH i međunarodnih obaveza BiH u vrijeme sačinjavanja tog dopisa, u proceduri usvajanja.”\nNakon što je zakonski rok od 15 dana u kojem su nadležne institucije morale obezbijediti sredstva za provedbu izbora istekao, CIK BiH donijela je novu odluku:\nCIK BiH je na 25. sjednici održanoj 23. 5. 2020. godine donijela Odluku o odgađanju održavanja Lokalnih izbora u BiH 2020. godine koji će se održati u nedelju, 15. novembra 2020. godine.\nCentralna izborna komisija BiH, 23. maj 2020.\nNa 9. sjednici Vijeća ministara BiH održanoj 18. 6. 2020. godine na dnevnom redu našlo se i usvajnje Nacrta Zakona o Budžetu institucija Bosne i Hercegovine i međunarodnih obaveza Bosne i Hercegovine za 2020. godinu čiji je predlagač Ministarstvo finansija i trezora BiH. Pomeuti Nacrt je usvojen, a ministar finansija BiH, Vjekoslav Bevanda tom prilikom potvrdio je da su Nacrtom predviđena finansijska sredstva za održavanje Lokalnih izbora 2020. godine:\nNa stavci Centralne izborne komisije uvrštena je pozicija 4 milijuna i 227 tisuća za održavanje izbora u Bosni i Hercegovini u ovoj godini.\nVjekoslav Bevanda, 18. juni 2020.\nOvim Istinomjer obećanje Zorana Tegeltije da će Vijeće ministara BiH obezbijediti potrebna finansijska sredstva za provođenje Lokalnih izboria 2020. godine ocjenjuje ispunjenim.


Podgorica: Uhapšeni urenici Borbe i portala IN4S\nPodgorica: Uhapšeni urenici Borbe i portala IN4S\nOsnovni tužilac Biljana Medenica odredila je pritvor Raičeviću i Živkoviću, a saslušanje je zakazano za sjutra u 9 časova\nGlavnom uredniku IN4S Gojku Raičeviću određen je pritvor, nakon informativnog razgovora u Osnovnom državnom tužilaštvu. Pritvor je određen i Draženu Živkoviću, glavnom uredniku portala Borba, prenosi IN4S.\nOstaje nejasno, zbog čega je određeno zadržavanje Raičeviću i Živkoviću, kada nije nastupila nikava panika, kao i činjenica da je objavljeno saopštenje Uprave policije, koja je dematnovala da je riječ o eskploziji, već je navedeno da se radi o elektro kvaru.\nKako prenosi Borba, urednik portala Dražen Živković je uhapšen nakon litije koja je krenula iz Kuča, nakon što je pozvan na informativni razgovor u podgoričku policiju.\nOn je aktivno prethodnih dana učestvovao u okupljanju ljudi iz Kuča.\nŽivkoviću je, dok se nalazio u litiji, naloženo da se hitno javi u podgoričku policiju.\nOn je u zgradu policije ušao oko 21:30 časova.\nOdređeno mu je zadržavnje.


EMA poslala stručnjake u Rusiju - BIGportal.ba\nEMA poslala stručnjake u Rusiju\n22 Marta, 2021 22 Marta, 2021 079\nEvropska agencija za lekove poslaće u aprilu u Rusiju grupu eksperata koji će proveriti klinička ispitivanja i proizvodnju ruske vakcine “Sputnjik V”\nTo je izjavio direktor agencije za bezbednost zdravlja i strategiju vakcinacije Marko Kavaleri. Prema njegovim rečima, proveru evropskih medicinskih stručnjaka će osim vakcine “Sputnjik Ve” imati i nemačka kompanija “Curevac” i američka “Novavaks”.\n“U toku je provera ruske vakcine, razmotrićemo sve podatke, kako bismo je brže autorizovali. U aprilu ćemo sprovesti inspekciju u Rusiji koja će se ticati i proizvodnje i kliničkih ispitivanja. Onda ćemo videti kada ćemo imati sve podatke potrebne za moguće odobrenje vakcine”, rekao je Kavaleri italijanskoj televiziji Rai3.\nRanije je predstavnik radne grupe na temu virusa korona saopštio da EMA ne može pre maja da odobri rusku vakcinu.\nU subotu je predsednik reona Lacija Nikola Zingareti najavio da će za nekoliko dana biti potpisan sporazum o izvođenju naučnih istraživanja vakcine “Sputnjik Ve” u Nacionalnom institutu za infektivne bolesti “Lazaro Spallanzani” u Rimu.\nDirektor tog instituta Frančesko Vaja izjavio je da će Nacionalni istraživački institut epidemiologije i mikrobiologije “Gamaleja” poslati u Rim trojicu svojih saradnika radi zajedničkog istraživanja sa italijanskim kolegama efikasnosti ruske vakcine protiv različitih varijanti virusa korona.\nNaučni časopis “Lanset” objavio je 5. februara rezultate treće faze kliničkih ispitivanja vakcine protiv kovida “Sputnjik Ve”, u kojima se potvrđuje da “Sputnjik Ve” bezbedna i efikasna vakcina.\nTokom treće faze kliničkih ispitivanja, vakcina je pokazala visoku stopu efikasnosti, imunogenosti i bezbednosti. Efikasnost vakcine je veća od 91,6 odsto. Vakcina pruža potpunu zaštitu od teških slučajeva kovida 19, preneo je portal Sputnjik koji podseća da je ruska vakcina odorena u 52 zemlje.\nŠtrajk: Mama je prestala da čisti kuću i redovno objavljuje na mrežama reakcije ukućana


UNICEF u Srbiji je sproveo istraživanje o društveno-odgovornom poslovanju usmerenom ka deci | UNICEF Srbija\nBeograd, 18. jul 2016. – UNICEF u Srbiji sproveo je krajem 2015. godine istraživanje u saradnji sa velikim preduzećima u Srbiji, s ciljem da se proceni koliko poslovni sektor primenjuje principe odgovornog poslovanja sa fokusom na decu, kao i koliko je prisutna svest o njihovom uticaju na decu i porodice. Istraživanje je takođe pokazalo koliko su uspešna preduzeća posvećena i doprinose poštovanju i podržavanju dečijih prava. U okviru istraživanja, mapirane su dobre prakse društveno-odgovornog poslovanja (DOP) usmerenog ka deci.\nkao primeri dobre prakse naročito se ističu Telenor, Nordeus, EPS, Wiener Staedtische osiguranje, Metalac i IKEA, koji su pored pojedinačnih projekata za podršku i unapređenje prava dece strateški sistematizovali poštovanje Principa poslovanja i prava deteta.\nUNICEF Izveštaj – Primeri dobre prakse UNICEF\nIzveštaj o stanju društveno odgovornog poslovanja sa fokusom na decu\nAžurirano: 18. 07. 2016.


Zanemarili smo sebe, ali izgradili smo Nemačku - 24vesti\nZanemarili smo sebe, ali izgradili smo Nemačku\nZapadni Balkan ubrizgao je više od 200 milijardi evra u nemačku ekonomiju, kroz obrazovanje i obuku mladih radnika koji su se tamo preselili između 2009. i 2017. godine. Tako će ostati sve dok EU ne počne da tretira Balkan kao partnera, a ne kao skladište rezervnih delova.\nEU je nepošten posrednik u demografiji zapadnog Balkana\nBorba protiv takozvanog „odliva mozgova“ sa zapadnog Balkana evropska je varijanta onoga što se u Sjedinjenim Državama naziva „ratom protiv droge“, višedecenijske i uglavnom neefikasne američke kampanje za zaustavljanje toka opijata latinoameričkih država.\nSlično je u obe jednačine: u Sjedinjenim Državama potreba za narkoticima neprestano raste, a Evropa na sličan način zavisi od radne snage uvezene sa zapadnog Balkana.\nZapadni Balkan, kao i istočna Evropa ranije, ostao je bez ljudi zbog ratova, sezonskih tezgi na zapadu i odlaska pametnih.\nSvetska banka procenjuje da je od 1990. do 2015. godine u ovom nesrećnom regionu otišle su gotovo dve i po Makedonije ili oko 4,4 miliona ljudi.\nPolovina ih je otišla u zapadnu Evropu gde moćne ekonomske sile poput Nemačke pokušavaju da sruše svoje populacione piramide.\nSa oko 1,3 miliona slobodnih radnih mesta i starenjem stanovništva, Nemačka je donela zakon o profesionalnoj imigraciji 2020. godine kako bi olakšala priliv radne snage iz zemalja koje nisu članice EU. Pored radnih veština, potrebno je samo znanje nemačkog jezika.\nZapadne konferencije o ovim demografskim temama fokusiraju se uglavnom na faktore koji odvode Balkance iz njihovih zemalja: loše ekonomske perspektive, korupciju i organizovani kriminal.\nRetko govore o spoljnim faktorima koji podstiču migraciju.\n„Niko ne spominje kajmak koju EU prikuplja zahvaljujući Balkanskom odlivu mozgova“, napisao je Carnegie u analizi pod nazivom „EU je nepošten posrednik balkanske demografije“.\nSamo u nemačku ekonomiju, zemlje Balkana uložile su preko 200 milijardi evra, u početku namenjenih obrazovanju i obuci njihovih mladih ljudi koji su na kraju završili na nemačkom tržištu rada. Ovde postoji i veliki bonus jer ljudi prihvataju poslove pod njihovim kvalifikacijama, samo zato što su bolje plaćeni nego kod kuće od matičnih zanimanja.\nNaslovnica je da su nezadovoljni svime ovim – visoke evropske vlasti.\nNa primer, Friedrich Merz, koji žudi da zameni Angelu Merkel, upozorio je da EU postaje unija transfera u kojoj bogate zemlje subvencionišu siromašne.\nAli ako dodate efekat gore napisanog, situacija će se pokazati potpuno drugačijom i doprinos siromaštva može biti veći od onoga što mu se daje kao sredstva, zajmovi i krediti.\nOdliv mozgova nema samo ekonomske već i političke posledice.\nEmigranti sa zapadnog Balkana u proseku su mlađi i bolje obrazovani građani, a njihov odlazak razređuje taj politički sloj u svojim domovinama (sloj koji bismo po definiciji nazvali liberalnim i progresivnim da ne znamo kakva se lokalna banda ovde identifikuje kao progresivna).\nRešenje nije u zabrani iseljavanja – iako je iznenađujuće da je u izveštaju Evropskog saveta 2019. većina u nekoliko zemalja EU za to – već u tome da Evropska unija isporuči ono što deklariše, a to je smanjenje razlika među regionima.\nUkratko, to znači da se Balkan tretira kao partner, a ne kao skladište rezervnih delova.\nŽarko Trebješanin: Zašto ekonomisti imaju tako malo znanja iz…


Press Online :: Beograd :: SRUŠEN RESTORAN NA OBALI SAVE Grad uklonio još jedan nelegalni objekat / print=true\nGrad Beograd naložio je rušenje bespravnog objekta na Savskom keju, građanima poznatog kao restoran "Bela vista".\nOvaj objekat nalazio se na keju duže od tri decenije, a na osnovu naloga grada vlasnik objekta kompanija "Kepa komerc" sama je porušila svoj nelegalni objekat, saznaje "Blic". Na mestu gde se nekada nalazio ovaj restoran biće ulaz na novu pasarelu koja će spajati Savski trg i Kalemegdan.\nStupanjem na snagu novog Zakona o planiranju i izgradnji u novembru prošle godine, nadležnost građevinske inspekcije na teritoriji grada Beograda je poverena gradskom Sekretarijatu za inspekcijske poslove i nadzor više ne obavljaju opštinski inspektori.\nNekadašnji restoran "Bela vista"\nGrad je od januara počeo sa rušenjem bespravnih objekata, prvo onih koji se nalaze na javnom zemljištu namenjenom izgradnji infrastrukture, izjavio je ranije zamenik gradonačelnika Goran Vesić.\nJedan od takvih objekata, uklonjen zbog potreba gradnje infrastrukture, bila je trospratnica od 1.600 kvadrata na Adi Huji, gde je predviđena trasa budućeg metroa.\nOd stupanja na snagu tog zakona, gradski inspektori zatvorili su više od 130 bespravnih gradilišta na području Beograda.\nKako su najavili gradski čelnici, prestonicu u budućnosti čeka stajanje na put nelegalnim investitorima, a uskoro bi trebalo da bude objavljen i spisak objekata koji će biti sravnjeni sa zemljom.\nIzdvajanje novca za uklanjanje spornih građevinskih jedinica, kako je "Blic" ranije pisao, predstavlja veliki izdatak za gradsku kasu, budući da rušenje divljeg objekta od, na primer, 100 kvadrata košta oko dva miliona dinara, dok je za šestospratnicu potrebno izdvojiti 15 miliona dinara ili oko 125.000 evra.


Udruženje portošača: Putnici prijevoznike u TK ocjenili sa ocjenom “jako dobro” – Gradski i prigradski saobraćaj Tuzla\nObavještenjaUdruženje portošača: Putnici prijevoznike u TK ocjenili sa ocjenom “jako dobro”\nUdruženje potrošača “Klub potrošača TK” povodom Dana potrošača 15. marta, sprovelo je istraživanje koje se odnosi na kvalitet javnog prevoza na Tuzlanskom kantonu.\nIstraživanje je uključilo i vozila, odnosno rad kompanije Gradski i prigradski saobraćaj Tuzla, a prema rezultatima dobijenim ovim istraživanjem saobraćajna usluga na području kantona je jako dobra, a kvalitet usluga gradskog i prigradskog prijevoza putnika koji se vrši autobusima na području grada Tuzla, ali i cijelog Tuzlanskog kantona na dobrom je nivou, rezultati su projekta Udruženje potrošača TK. Na pitanja su odgovarali putnici, a istraživanjem je obuhvaćeno nekoliko privatnih kompanija koje se bave prijevozom putnika u Tuzli i TK, tj. sve linije koje prolaze južnom i sjevernom tuzlanskom saobraćajnicom.\n„Da li se pridržavaju vlastitih redova vožnje i naravno anketirali smo putnike u samim autobusima da vidimo koliko su zadovoljni s obzirom na kvalitet vožnje, kvalitet prijevoznog sredstva, frekventnost, red vožnje, cijene, tj. odnos cijene i kvaliteta“, objasnila je Gordana Bulić, predsjednica Udruženja potrošača „Klub potrošača TK“.\nU odnosu na stanje od prošle godine, ove godine je znatno bolja situacija što su ohrabrujući rezultati za Upravu Gradskog i prigradskog saobraćaja Tuzla i dodatni podstrek da svoj posao obavljaju u smjeru poboljšanja uslova vožnje za putnike.


Rektorat Univerziteta u Beogradu bio je u ponedeljak 20. novembra domaćin Motivator Sprint-a, događaja koji je na jednom mestu uspeo da okupi kreativne i visoko obrazovane ljude različitih profesionalnih usmerenja. Na ovom događaju saznali smo koji su to ključni problemi pri pokretanju biznisa i na šta moramo posebno da obratimo pažnju.\nProjekat Motivator Sprint iniciran je i realizovan od strane Centra za transfer tehnologije pri Univerzitetu u Beogradu, a uz podršku Ambasade Sjedinjenih Američkih Država.\nOrganizatori su želeli da mladim ljudima, studentima sa različitih fakulteta i tek svršenim studentima, ukažu na mogućnosti komunikacije i plasmana konkurentnosti znanja na tržištu. U ciklusu kratkih predavanja predavači, menadžeri i saradnici Centra za transfer tehnologije govorili su o glavnim činiocima i aspektima poslovnog uspeha u savremenom društvu: izradi biznis plana, poznavanju tržišta, intelektualnoj svojini, marketingu na društvenim mrežama i pribavljanju finansijskih sredstava (CrowdFunding-u) za pokretanje biznisa.\nOsnove biznis plana predstavila je Tamara Čolić-Milosavljević, menadžerka za transfer tehnologije, koja je u sažetom vidu istakla najbitnije elemente dobrog biznis plana: definisanje identiteta proizvoda, jasnu viziju problema koju naš proizvod rešava, diferenciranje proizvoda u odnosu na konkurenciju, kanale prodaje, marketing plan, dobre i kritične tačke poslovanja, te odabir saradnika i poslovnih partnera.\nMotivator Dino Martinić govorio je o marketingu na društvenim mrežama, naročito ističući mogućnosti koje nudi Facebook kao besplatna i najrasprostranjenija društvena mreža. Prema Martiniću, dobro osmišljen marketing plan je onaj koji uspeva korisniku da privuče pažnju, da ga zainteresuje i kod njega izazove želju da se aktivira, odnosno, da neki proizvod konzumira.\nMenadžerka za transfer tehnologije Olga Jovanović govorila je o značaju internet marketinga u savremenom načinu poslovanja i uspešnim modelima komunikacije s klijentima, te je posebnu pažnju u svom izlaganju posvetila načinu pisanja komunikacijskih poruka (Copywriting).\nO značaju intelektualne svojine, šta sve može da se smatra intelektualnom svojinom i kako da zaštitimo svoju ideju i patent govorio je direktor Centra za transfer tehnologije dr Nedeljko Milosavljavić. Poslednje predavanje u nizu bilo je namenjeno izvorima finansiranja biznis ideja, prvenstveno Crowdfunding-u.\nPotreba za ovom vrstom predavanja, kako sami organizatori ističu, došla je iz prakse. U radu sa klijentima i kolegama menadžeri Centra za transfer tehnologije shvatili su koji su to ključni problemi s kojima se mladi ljudi danas suočavaju kada žele da pokrenu svoj biznis, zbog čega su odlučili da organizuju Motivator Sprint, seriju kratkih predavanja u kojima se apostrofiraju konkretni problemi i nude konkretna rešenja.\nIzvor: Centar za transfer tehnologije


Svijet - datum: 2018-02-05 KINESKO MINISTARSTVO ODBRANE REAGOVALO NA NOVU AMERIČKU STRATEGIJU\nPeking Kina nikad neće prva upotrijebiti nuklearno oružje Globalni mir i razvoj su ,,nepovratan trend”, navedeno je u saopštenju ministarstva koje je pozvalo Vašington da radi sa Pekingom na ,,očuvanju mira, stabilnosti i prosperiteta u ovom regionu i svijetu”\nKina nikada neće biti prva koja će upotrijebiti nuklearno oružje, poručuju iz kineskog Ministarstva odbrane kritikujući izvještaj Vašingtona u kome je navedeno da SAD žele da spriječe Peking da pogrešno zaključi da je bilo kakva upotreba nuklearnog oružja prihvatljiva.\nIzvještaj američke vlade u kome je Peking označen kao potencijalni nuklearni protivnik juče je kritikovala Kina koja je i pozvala Vašington da smanji svoj mnogo veći nuklearni arsenal i da se pridruži promovisanju regionalne stabilnosti.\nKinesko Ministarstvo odbrane saopštilo je da je kineski nuklearni arsenal na ,,nivou minimuma” koji zahtijeva bezbjednost, prenijela je agencija AP.\nMinistarstvo je navelo da Kina nikada neće biti prva koja će da upotrijebi nuklearno oružje ,,ni pod kakvim okolnostima”.\nU novoj američkoj nuklearnoj strategiji objavljenoj u petak saopšteno je da Vašington želi da spriječi Peking da pogrešno zaključi da je bilo kakva upotreba nuklearnog oružja, pa i ograničena, prihvatljiva.\n-Kina izražava čvrsto protivljenje prema tom izvještaju, rekao je portparol kineskog Ministarstva odbrane Ren Guodžang.\nRen je izrazio očekivanje da će SAD da napuste hladnoratovski mentalitet i da preuzmu odgovornost za svoj nuklearni program.\nGlobalni mir i razvoj su ,,nepovratan trend”, navedeno je u saopštenju ministarstva koje je pozvalo Vašington da radi sa Pekingom na ,,očuvanju mira, stabilnosti i prosperiteta u ovom regionu i svijetu”.\nSAD su objavile da će zbog zabrinutosti od narastanja nuklearnog taktičkog arsenala Rusije da prošire sopstvene nuklearne kapacitete.\nAgencija Rojters je navela da kritičari tvrde da nova doktrina Pentagona povećava rizik od ,,pogrešne procjene” SAD i Rusije.\nPrema britanskoj agenciji, taj dokument je poslednji znak sve snažnije riješenosti Trampove administracije da se suoči s izazovima iz Rusije, u isto vrijeme kada šef Bijele kuće nastoji da poboljša veze sa Moskvom kako bi obuzdao nuklearne ambicije Sjeverne Koreje.\nAmerička vojska je, u novoj nacionalnoj odbrambenoj strategiji, kao protivnike označila Kinu i Rusiju.\nTime je prioritete pomjerila sa borbe protiv islamističkih ekstremista, navela je britanska agencija. (RTS)\nRohani: SAD prijeti Rusiji\nIran je optužio SAD da prijeti Rusiji novim nuklearnim oružjem, nakon što je Vašington u petak objavio dokument o planovima širenja svojih nuklearnih mogućnosti.\n-Amerikanci besramno prijete Rusiji novim nuklearnim oružjem- rekao je predsjednik Irana Hasan Rohani, prenijela je agencija Rojters.\nRohani je istakao da isti ljudi koji navodno vjeruju da upotreba oružja za masovno uništenje predstavlja zločin protiv čovječnosti ,,govore o novom oružju da bi prijetili ili ga upotrijebili protiv rivala”.\nPrethodno je ministar spoljnih poslova Irana Džavad Zarif upozorio da je dokument o novoj strategiji američke politike rizik koji može da ,,dovede čovječanstvo bliže uništenju”.\nSjeverna Koreja uzvraća udarac\nSjeverna Koreja je prozvala američkog predsjednika Donalda Trampa i navela da će njeni nuklearni kapaciteti ,,odvratiti Trampa i njegove lakeje da se ne prave važni po Korejskom poluostrvu”, prenosi AP.\nAmerička agencija podsjeća da je u prošlonedjeljnom obraćanju Tramp kazao da ,,nijedan režim nije vršio represiju nad sopstvenim građanima u tolikoj mjeri i toliko brutalno koliko to čini okrutna diktatura u Sjevernoj Koreji”.\n-Treba samo da pogledamo izopačeni karakter sjevernokorejskog režima kako bismo razumjeli prirodu nuklearne prijetnje koju on predstavlja po Ameriku i naše saveznike- poručio je Tramp. AP navodi da je sjevernokorejsko ministarstvo uzvratilo predsjedniku SAD.\n-Ako se Tramp ne riješi anahronog i dogmatskog načina razmišljanja, to će samo izazvati posledice u vidu daljeg ugrožavanja bezbjednosti i budućnosti Sjedinjenih Država- navedeno je u saopštenju ministarstva koje je prenijela zvanična sjevernokorejska agencija KCNA.


Niška televizija » Vremensko ograničenje parkiranja za osobe sa invaliditetom biće produženo na tri sata (VIDEO)\nObjavljeno 23.07.2014. 12:31\nOsobe sa ivaliditetom uskoro će moći da koriste parking mesta u trajanju od tri sata bez produženja, dogovoreno je na sastanku predstavnika Uprave za dečju, socijalnu i primarnu zaštitu sa Udruženjima osoba sa invaliditetom.\nPredstavnici Udruženja multiple skleroze, distrofičara, udruženja gluvonemih, neka su od 16 udruženja osoba sa invaliditetom iz Niša, koja su o svojim problemima, predlozima i inicijativama razgovarali sa predstavnicima Uprave za dečiju, socijalnu i primarnu zdravstvenu zaštitu.\nIz Uprave za dečiju, socijalnu i primarnu zdravstvenu zaštitu kažu da su uvek otvoreni za saradnju sa ovim udruženjima i da će im izaći u susret koliko je to moguće.\nJedna od inicijativa koja je do sada preduzeta je proširenje broja parking mesta za 35. Još jedna novina bilo bi i to da se vremensko ograničenje parkiranja za osobe sa invaliditetom produži na tri sata.\nIz uprave za dečiju, socijalnu I primarnu zdravstvenu zaštitu su najavili da će do kraja godine doneti Pravilnik sa kriterijumima finansiranja udruženja osoba sa invaliditetom, koji će 2015. godine stupiti na snagu, a biće od velikog značaja za ova udruženja.


Akcije dobrovoljnog davanja krvi u januaru 2016. godine – Crveni križ FBiH\nAkcije dobrovoljnog davanja krvi u januaru 2016. godine\nU januaru 2016. godine, 5 lokalnih organizacija Crvenog križa organizovale je akcije dobrovoljnog davanja krvi.\nCrveni križ grada Zenica je 04. januara je u saradnji sa članovima Udruženja nogometnih sudija i instruktora Zeničko-Dobojskog kantona prvi organizovao ovakvu akciju.\nCrveni križ grada Široki Brijeg je 07. januara u saradnji sa Zavodom za transfuzijsku medicinu SKB Mostar organizovao akciju dobrovoljnog davanja krvi u restoranu “Kod Čolića”, a krv je dalo 108 davalaca.\nCrveni križ grada Tuzla je u saradnji sa Poliklinikom za transfuziologiju UKC Tuzla 19. januara organizovao akciju za stanovnike mjesnih zajednica Batva i Solana, a 20. januara za uposlene u Gradskoj upravi.\nCrveni križ općine Ilidža je 19. januara organizovao akciju dobrovoljnog davanja krvi na kojoj je najmasovniji odziv bio među članovima Rukometnog kluba Igman, a Crveni križ općine Stari Grad je 20. januara u prostorijama Crvenog križa općine Stari Grad organizovao akciju davanja krvi u saradnji sa Zavodom za transfuzijsku medicinu.


"Vernon Trodon", upoznajte najboljeg vodiča kroz savremenu Francusku - Naši u svetu\nObjavljeno 06/07/19 u 22:00\nPrvi deo najeksplozivnije romaneskne trilogije 21. veka je pred čitaocima u Srbiji, zahvaljujući IK „Booka“ i prevodu sa francuskog koji potpisuje Novak Golubović. U knjizi „Vernon Trodon“ Viržini Depent čitaoci će upoznati književnog anti-heroja u čijem će nizu neverovatnih avantura uživati narednih meseci.\n“Vernon Trodon” je verovatno najbolji književni vodič kroz savremenu Francusku, Evropu i svet, delo koje je toliko naturalistično verno, a istovremeno spisateljski uobličeno da će sve što ćete posle čitati imati težak zadatak da nadmaši ovaj masterpis Viržini Depent.\nVernon Trodon je bivši prodavac ploča koji ostaje bez svoje radnje usled pojave modernih tehnologija i ekonomske krize. Završava na socijalnoj pomoći i vreme provodi sam u svom stanu, surfujući po netu i slušajući muziku, sve dok mu ne ukinu pomoć i ne završi na ulici. Tada započinje pravi rolerkoster događaja koji će ga provesti kroz najneverovatnije dogodovštine i suočiti ga sa likovima iz svih slojeva francuskog društva. Ovo je i oštra kritika koja kroz satiru i mračan humor prikazuje modernu Francusku koja je toliko konfrontirana iznutra da se nalazi na ivici eksplozije.\nViržini Depent rođena je u Nansiju, u levičarskoj porodici. Za vreme školovanja pokazuje buntovničke tendencije i počinje da se interesuje za književnost i pank muziku. Ima problematično detinjstvo, sa petnaest godina je protiv njene volje smeštaju u psihijatrijsku ustanovu, a sa sedamnaest preživljava silovanje.\nKasnije ima problema sa alkoholizmom i bavi se najrazličitijim poslovima, od prodavanja ploča i pisanja članaka za muzičke časopise, preko bejbisitovanja i čišćenja kuća, sve do povremene dobrovoljne prostitucije. U svojim delima bavi se kritikom modernog francuskog društva. Autorka je deset romana, od kojih je najpoznatiji „Kresni me“ (snimljen i istoimeni kontroverzni film), brojnih pripovedaka, književnih kritika, eseja, predgovora, prevoda, kao i nekoliko filmova. Dobitnica je mnogih književnih i drugih nagrada, članica akademije „Gonkur“ od 2016.\nKnjigaVernon TrodonVirdžinija DepentVodič kroz savremenu Francusku\nFrancuskinje prve finalistkinje Evropskog prvenstva (FOTO)\nNegodovao i Džoni Štulić, knjiga o čuvenoj yu grupi izazavala “buru” na…


Predsednik opštine Gornji Milanovac Dejan Kovačević doputovao je u dvodnevnu posetu litvanskoj kompaniji „Enerstena“. Pored Kovačevića, delegaciju čine i Žarko Savićević, ugledni privrednik iz našeg grada, Đorđe Vukadinović iz Kancelarije za javna ulaganja, predstavnici Novog Pazara, Priboja i Šapca. Članovi delegacije pozvani su od strane predstavnika litvanske kompanije, kako bi im bila prezentovana iskustva koja se tiču grejanja i kotlova na biomasu.\n„Enerstena Grupa“ je jedna od vodećih firmi u Centralnoj i Istočnoj Evropi u sferi projektovanja, proizvodnje i instalacije opreme za grejanje i kogeneraciju na biomasu. Istražujući zemlje Zapadnog Balkana kao tržišta sa visokim potencijalom rasta i imajući u vidu trenutno stanje kotlana u Gornjem Milanovcu,prepoznali su potencijal opštine Gornji Milanovac da postoji ekonomsko i ekološko obrazloženje za prelazak sa mazuta na biomasu u proizvodnji toplotne energije. Pored ovoga na sastanku su razmenjena iskustva po pitanju obnovljivih izvora energije, kao i iskustva po pitanju novih tehnologija iz ovih oblasti.\nDelegacija iz Srbije će posetiti centralu firme „Enerstena“ gde će im biti prezentovana iskustva o uspesima Litvanije u prelazu na biomasu na daljinsko grejanje, a takođe će posetiti i proizvodni pogon firme. Sa svojim domaćinima, obići će i nekoliko toplana i kogeneracijskihenergena na biomasu.


Dobre prakse i partnerstva – ključ efikasnog, kvalitetnog i pravednog obrazovanja\nčetvrtak, 01 mart 2012 12:30\nMinistar prosvete i nauke prof. dr Žarko Obradović i šef Delegacije Evropske unije u Srbiji Vensan Dežer, danas su otvorili dvodnevnu konferenciju „Dobre prakse i partnerstva – ključ efikasnog, kvalitetnog i pravednog obrazovanja“, koja se održava u Centru „Sava“.\nU uvodnm delu obratiće se i Lu Brefor, šef Kancelarije Svetske banke u Republici Srbiji, Beatris Majer savtenik u ambasadi Švajcarske i Judit Sira, izvršni direktor Romskog obrazovnog fonda.\nNa Konferenciji će biti predstavljena Strategija razvoja obrazovanja u Republici Srbiji do 2020. godine.\nOno što bismo još izdvojili tiče se "Mreže RC i CSU", koja će biti zastupljena na konferenciji. Planirano je da po dva predstavnika iz svakog Centra prisustvuju konferenciji a da Valentina Rančić iz Regionalnog centra za profesionalni razvoj zaposlenih u obrazovanju Niš, u delu konferencije posvećenom stručnom usavršavanju, prezentuje "Mrežu" kroz primer dobre prakse. Primer dobre prakse se odnosi na procenu potreba, obuke školskih timova, realizaciju stručnog usavršavanja i praćenja ishoda.\nTakođe, ispred sala za rad biće postavljeni panoi gde će se i svaki Centar pojedinačno predstaviti.\nSlike sa konferencije možete pogledati u našoj galeriji.\nBazične obuke održane u svim ostalim Centrima 24. - 26.02.2012.\nnedelja, 26 februar 2012 23:33\tDarije Janošević\nNakon prošlonedeljnog početka drugog kruga projekta "Profesionalne orijentacije na prelazu u srednju školu" i održanih obuka u Kikindi i Nišu, ovog vikenda su svim ostalim Centrima održane bazične obuke. U ovom krugu, pored RC/CSU i CKOO, program se realizovao za deset škola i u Novom Sadu.\nDrugi krug Projekta je počeo već spomenutim trodnevnim seminarom - bazičnom obukom za 10 škola sa pripadajućih teritorija. Po tačno i unapred napravljenom planu i programu, učesnici seminara su se bliže upoznali sa ciljem projekta i sa njegovim, nimalo jednostavnim programom, zadacima ali i odgovornostima koje sa sobom nosi.\nInače, kompletan projekat realizuje Ministarstvo prosvete i nauke i Ministarstvo omladine i sporta u saradnji sa Nemačkim udruženjem za međunarodnu saradnju (Deutsche Gesellschaft fuer Internationale Zusammenarbeit GIZ BOSS). U organizaciju i realizaciju projektnih aktivnosti uključeni su svi Regionalni centri za profesionalni razvoj zaposlenih u obrazovanju u Republici Srbiji, koji su prepoznati kao strateški partneri GIZ-a u implementaciji projekta.\nPogledajte pojedinačne izveštaja iz Centara širom Srbije:\nSmederevo, Leskovac, Kanjiža, Kruševac, Užice, Šabac, Čačak, Kragujevac, Bor, Novi Sad, CSU Kikinda i RC Niš\nSastanak u prostorijama GIZ-a\nsreda, 22 februar 2012 19:51\tDarije Janošević\nDanas je u prostorijama GIZ BOSS-a u Beogradu održan sastanak timova svih RC i CSU.\nNa početku sastanka, prisutnima se obratio direktor GIZ BOSS projekta g-din M. Welte, koji je istakao strateški značaj partnerstva sa RC/CSU/CKOO i poželeo sreću i uspeh svim učesnicima Projekta.\nGlavna tema na današnjem okupljanju bila je što bolja promocija Projekta u lokalnoj zajednici kao i proces umrežavanja sa institucijama. Takođe, govorilo se o boljoj saradnji sa Kancelarijama za mlade i Nacionalnom službom za zapošljavanje.\nU drugom delu sastanka diskutovalo se i o novoj dimenziji RC/CSU u okviru Projekta - koncept RC/CSU kao resurs centra, a sve u cilju što bolje implementacije Projekta.\nSastanak je poslužio kao uvod u početak realizacije druge faze projekta "Profesionalne orijentacije na prelazu u srednju školu", koja u većini Centara kreće 24. februara (U RC Niš i CSU Kikinda, bazična obuka je održana proteklog vikenda).\nPogledajte slike sa sastanka u našoj galeriji.\nPočeo drugi krug projekta "Profesionalna orijentacija na prelasku u srednju školu"\nponedeljak, 20 februar 2012 22:14\tDarije Janošević\nOd 17. do 19. februara u CSU Kikinda i RC Niš održane su bazične obuke za po deset škola u okviru drugog kruga projekta "Profesionalna orjentacija na prelasku u srednju školu". U ostalim Centrima bazične obuke će se održati od 24. do 26. februara.\nOpširnije izveštaje i slike sa održanih obuka možete pogledati na sajtovima Centara: CSU Kikinda i RC Niš\nPoziv osnovnim školama za drugi krug projekta "Profesionalna orjentacija na prelasku u srednju školu"\npetak, 06 januar 2012 12:05\tDarije Janošević\nMinistarstvo prosvete i nauke i Ministarstvo omladine i sporta u saradnji sa Nemačkim udruženjem za međunarodnu saradnju GIZ realizuje projekat "Profesionalna orjentacija na prelazu u srednju školu".\nCilj projekta je uspostavljanje funkcionalnog i održivog sitema i programa profesionalne orjentacije za učenike na prelasku iz osnovne u srednju školu. Predviđeno je da Projektom budu obuhvaćene sve osnovne škole u Republici Srbiji u periodu 2011. do 2013. godina u skladu sa dogovorenom strukturom i dinamikom realizacije projektnih aktivnosti.\nProjektnim aktivnostima je planirana realizacija trodnevne obuke za tim za profesionalnu orijentaciju koji čine stručni saradnici i jedan nastavnik sa ciljem jačanja kapaciteta škole u oblasti profesionalne orjentacije učenika.\nU prvom krugu obuku je prošlo po 10 škola sa pripadajućih teritorija Regionalnih centara i Centara za stručno usvaršavanje.\nPozivamo Vas da obavestite zaposlene u vašoj školi i oformite Tim za PO (profesionalnu orijentaciju) od 3 člana: pedagog, psiholog i nastavnik 7. ili 8.razreda, i prijavite svoju školu za učešće na ovom jedinstvenom projektu PRIJAVA.\nSve dodatne informacije vezane za GIZ BOSS projekat i prijavljivanje vaše škole možete pogledati na zvaničnom sajtu\nU Nišu održan treći trening za mentorske škole za program "Profesionalne orijentacije"\nsubota, 17 decembar 2011 22:28\tDarije Janošević\nU Regionalnom centru Niš, 16. i 17. decembra 2011. realizovan je akreditovani seminar: "Profesionalna orijentacija (PO) - osnaživanje mladih za odluku o zanimanju i školovanju u susretu sa svetom rada" (kat.broj 645, izborni). Seminar je realizovan u okviru GIZ BOSS projekta sa učesnicima iz 13 gradova Srbije, članovima timova mentor škola. Ukupno je bilo prisutno 72 učesnika, 11 trenera, 3 koordinatora iz drugih Centara, 3 stručna konsultanta na projektu i menadžer projekta.\nNa samom početku ovog modula organizovan je svojevrstan Sajam PO, na kome su sve škole imale svoje štandove na kojima su predstavili svoja dosadašnja postignuća u implementaciji programa Profesionalne orijentacije, razmenjivali iskustva. Ovaj modul mentorske obuke je MOŠ škole osnažio za implementaciju PO u oblastima: Realni susreti, Umrežavanje sa BOŠ i drugim MOŠ školama, Savetodavnog rada sa učenicima, Saradnji sa roditeljima...\nU Nišu održan drugi trening za mentorske škole za program "Profesionalne orijentacije"\nPlaniranje aktivnosti regionalnih centara u narednoj godini 22.- 24.11.2011.\nU Nišu održan prvi trening za mentorske škole za program "Profesionalne orijentacije"\nBroj pregleda članka : 452953


Prevaranti nudili posao u Interpolu - SDCafe.rs\nHome\tInfoHronika\tPrevaranti nudili posao u Interpolu\nPrevaranti nudili posao u Interpolu\nPripadnici smederevske policije uhapsili su u utorak Novicu Đ. (48) i Snežanu T. (38) iz ovog grada, osumnjičene za više prevara. Oni su se, kako nezvanično saznajemo, lažno predstavljali kao službenici Interpola i sumnja se da su prevarili stotinak ljudi obećavajući im posao u ovoj međunarodnoj policijskoj organizaciji.\nNovica, po profesiji pravnik i bivši radnik gradske uprave u Smederevu, počeo je pre izvesnog vremena da se lažno predstavlja kao savetnik direktora Interpola za Jugoistočnu Evropu. U jednom trenutku krenuo je da „prikuplja kandidate“ za rad u ovoj organizaciji.\n– Obećavao im je posao u našem nacionalnom birou Interpola, ali i u švajcarskom – kaže izvor „Novosti“ blizak istrazi. – Govorio im je da će im plata biti od dve do pet hiljada evra. Naravno, prethodno su kandidati morali da prođu obuku, koju je on organizovao ali i navodne bezbednosne provere MUP.\nOsumnjičeni je bio vrlo vešt pa je prethodno organizovao i „prijem kandidata“ za obuku, a kako je obećavao, najbolji, koji prođu i provere, moći će da idu dalje, odnosno da pohađaju njegove pripreme za rad u Interpolu.\n– Kako bi bio što uverljiviji tražio je od „kandidata“ da dostave uverenje o državljanstvu, izvod iz matične knjige rođenih, kao i biografiju odnosno popularni „si-vi“ – objašnjava naš izvor. – Posle toga bi, ukoliko bi prošli provere, a o čemu ih je on obaveštavao, kretali na pripremnu nastavu.\nSnežana T. je predstavljena kao direktorka Interpola za Srbiju i ona je sa Novicom organizovala i obavljala nastavu. Prethodno su zakupljali učionice u Osnovnoj školi „Sveti Sava“ u Smederevu, zatim u Srednjoj industrijskoj školi, kao i na Radničkom univerzitetu.\n– Polaznici kursa morali su da daju od 200 evra, jer je to navodno „tražio MUP za obradu dokumenata i proveru“, do 3.600 evra za kompletnu obuku – navodi naš izvor. – Do danas se javilo 30 prevarenih, a prema našim saznanjima ima ih više od sto.\nKako bi sve bilo autentično, Novica T. je, čak, pored teorijske, organizovao i praktičnu obuku. Za kandidate je predvideo „test izdržljivosti“, pa je zakupio autobus (koji su naravno polaznici obuke platili) i vodio ih na marš na planinu Ozren. Pored toga, „proveravao“ je i njihovu sposobnost u borilačkim veštinama.\n– ČIM bi uzeo pare od „kandidata za Interpol“ Novica mu je govorio da je ušao u „uži izbor“ – navodi naš sagovornik. – Pri tom, od tog momenta „kandidat“ nije smeo sa ostalima iz grupe da ima bilo kakav kontakt van učionice, jer ih Interpol, kako im je objasnio, zbog daljih provera i pouzdanosti, prati i prisluškuje telefone. Nisu smeli jedni drugima da se jave ni na ulici.\nU Smederevu 115 obolelih od Covida19


Potpisan memorandum o saradnji sa prestonicom Cetinje | Romski Savjet\nPotpisan memorandum o saradnji sa prestonicom Cetinje\nGradonačelnik Prijestonice Cetinje Aleksandar Kašćelan i predsjednik Romskog savjeta Isen Gaši potpisali su memorandum o saradnji kojim se definišu zajedničke aktivnosti na planu inkluzije romske populacije u oblastima obrazovanja, zapošljavanja, zdravstvene zaštite, stanovanja i promocije kulture Roma, saopšteno je iz Prijestonice.\nGradonačelnik Kašćelan kazao je da zajednicu Roma na Cetinju čini 20 porodica sa oko 100 članova, te da je saradnja sa njihovim predstavnicima veoma dobra.\n„Zaposleni su u Komunalnom preduzeću, izuzetni su radici i ljudi“, naveo je gradonačelnik Kašćelan.\nOn je rekao da je lokalna uprava obezbjedila kombi za prevoz djece od naselja do škole, navodeći da je, prema saznanjima koje ima od nadležnog sekretarijata, u obrazovni proces uključeno više od 20 mališana. Obezbijeđeno je i igralište za djecu, koje bi uskoro trebalo da bude postavljeno.\n„Pokrenuli smo inicijativu da se izvrše hitne popravke krovova, kao i da se riješi problem sa kanalizacijom u naselju na Zagrablju. Za kapitalni budžet kandidovali smo sanaciju puta ka naselju“, naveo je gradonačelnik Kašćelan.\nKako je navedeno u saopštenju, predsjednik Romskog savjeta Isen Gaši zadovoljan je zbog aktivnosti koje se u Prijestonici preduzimaju radi ostvarivanja prava romske populacije.


Nadrealna TV (Nadrealna televizija) - Serije - mojtv.net\nKomedija kakvu mogu da naprave samo Nele i njegova ekipa\n, 2012., Srbija, 0 min.\nDr. Nele Karajlić je ponovo sa nama u „Nadrealnoj televiziji“ koja će da nas zabavi inteligentnim humorom. Uz Neleta, za smeh i dobru zabavu pobrinuće se sjajna glumačka ekipa: Nikola Kojo, Zoran Cvijanović, Vesna Trivalić, Miloš Samolov, Goran Sultanović i mnogi drugi.\nNadrealna televizija smeštena u 21. vek je moderna, politički korektna i pro-evropska televizija, koja pokušava da pravovremeno i pravovaljano izveštava o događajima. Međutim, događaji koji se odvijaju izvan studija, kao i sama televizija koja okuplja najrazličitije zaposlene, poligon su za neverovatne radnje i najsuludije događaje. Mešaju se fikcija i stvarnost, san i java, pa ćemo da gledamo skečeve o Marku Kraljeviću, školu za realan život na Dorćolu, dodelu nagrade za najboljeg nezaposlenog, štrajk mrtvih itd.


Šta piše u deklaraciji koju su danas potpisali Vučić, Rama i Zaev - 10.10.2019, Sputnik Srbija\nLideri Srbije, Albanije i Severne Makedonije obavezali su se danas u zajedničkoj Deklaraciji o uspostavljanju slobodnog protoka ljudi, robe, usluga i kapitala na... 10.10.2019, Sputnik Srbija\n15:50 10.10.2019 (Osveženo: 03:54 26.08.2021)\n© Tanjug / TANJA VALICEdi Rama, Aleksandar Vučić i Zoran Zaev\nU deklaraciji, koju su nakon trilateralnog sastanka u Novom Sadu potpisali predsednik Srbije Aleksandar Vučić i premijeri Albanije i Severne Makedonije Edi Rama i Zoran Zaev, navodi se da su potpisnici svesni odgovornosti oblikovanja sudbina svojih zemalja, posvećeni jačanju mira, jednakosti, vladavine prava i prosperiteta za sadašnje i naredne generacije u jugoistočnoj Evropi.\nOni pozivaju sve lidere na Zapadnom Balkanu da se pridruže njihovim naporima, prepoznajući značaj zajedničke evropske perspektive i posvećenost međusobnoj podršci, poštovanju i pomoći na evropskom putu.\nKao prvi korak navodi se opredeljenje da se ukinu granične kontrole i druge prepreke slobodnom kretanju u regionu, što je pre moguće i ne kasnije od 2021. godine.\nPrema podacima Svetske banke, kamioni troše skoro 26 miliona časova godišnje na graničnim prelazima na Zapadnom Balkanu, što pokazuje da postoji prostor za značajno poboljšanje trenutnih pristupa koji čine da su ekonomije sporije i skuplje da bi bile konkurentne na globalnom nivou.\n„Ljudi će biti u mogućnosti da putuju širom regiona sa važećom ličnom kartom. Oni bi trebalo da budu u mogućnosti da se zaposle bilo gde u regionu i obavljaju posao za koji su kvalifikovani u bilo kom delu regiona. Diplome bi trebalo da budu priznate u celom regionu“, navodi se u deklaraciji.\nDodaje se i da će se intenzivirati saradnja protiv prekograničnog organizovanog kriminala i da će se zalagati za pomoć jedni drugima u odgovoru na hitne slučajeve, kao što su elementarne nepogode.\nU deklaraciji se izražava spremnost da se učvrsti regionalna saradnja, kako bi region povećao ekonomski rast, smanjio nezaposlenost, savladao ilegalne migracije, borio se protiv međunarodnog organizovanog kriminala i poboljšao socijalnu zaštitu, ali i povećao trgovinu, investicije i zaposlenost na prostoru zapadnobalkanske šestorke.\nZvaničnici su istakli posvećenost da se ostvari Regionalna ekonomska zona zapadnobalkanske šestorke, koja je predviđena višegodišnjim akcionim planom, usvojenim na Samitu premijera Zapadnog Balkana u Trstu u julu 2017. godine, kao deo Berlinskog procesa.\nRegionalna ekonomska zona trebalo bi da bude zasnovana na punoj inkluzivnosti i na principima četiri fundamentalne slobode u EU: slobode kretanja roba, usluga, ljudi i kapitala, a oslanjajući se na obaveze koje su zemlje u regionu već preuzele, uključujući i obaveze u okviru CEFTA sporazuma, Svetske trgovinske organizacije, kao i MAP REA i druge.\nOni su pozdravili dosadašnji napredak zasnovan na četiri stuba: trgovini, investicijama, mobilnosti i digitalnoj integraciji.\nUzimajući u obzir i sporazume o stabilizaciji i pridruživanju Srbije, Albanije i Severne Makedonije Evropskoj unijom, kao i obaveze koje proizilaze iz evropske strategije o kredibilnoj perspektivi proširenja EU na Zapadni Balkan iz 2018. godine, potpisnici navode da imaju nameru da prodube regionalnu ekonomsku saradnju na Zapadnom Balkanu.\nU deklaraciji se navodi da je još od Samita u Solunu proces regionalne saradnje viđen kao instrument evropskog proširenja Zapadnog Balkana, dok je Berlinskim procesom i na Samitu u Trstu podignut na viši nivo, uvođenjem konkretnih mera u oblasti infrastrukture, trgovine, investicija, mobilnosti i digitalizacije.\nPodseća se da se projekat izgradnje zajedničkog tržišta i integrisanog regiona takođe pominje i u Strategiji o kredibilnom proširenju EU na Zapadni Balkan iz februara 2018. godine i da se smatra da su ti napori od suštinskog značaja za stvaranje novih mogućnosti za razvoj i jačanje kapaciteta generisanja viših nivoa rasta u regionu.\nNavodeći da je EU ključni motor transformacije čitavog regiona ili barem od kada je izneto obećanje o proširenju i da je do članstva u EU samom regionu neophodno što hitnije poboljšanje rasta, u deklaraciji stoji da lideri Zapadnog Balkana treba više da se suštinski angažuju u oslobađanje potencijala razvoja koji je još uvek neiskorišćen na Balkanu.\n„Lideri regiona moraju da preuzmu odgovornost da kreiraju budućnost regiona i pokrenu politike koje imaju za cilj da osiguraju slobodno kretanje ljudi i kapitala. To je ključno ne samo kada je reč o boljoj integraciji regiona, već i kada je reč o podstreku sveukupnog razvoja širom Zapadnog Balkana, u celini“, navodi se u deklaraciji.\nDodaje se da se proces evropskih integracija prepliće sa procesom regionalne saradnje, jer svi iz zapadnobalkanske šestorke streme članstvu u EU.


Vlada Italije odobrila je danas novi paket mera vredan 10 milijardi evra kao pomoć firmama pogođenim drugim talasom pandemije virusom korona.\nRim će u okviru mera, koje su odobrene kasno sinoć, ponuditi 1,95 milijardi evra u grantovima firmama pogođenim pandemijom, kao i pomoć u hrani siromašnima.\nVlada, takođe, priprema dodatnih osam milijardi evra kao podršku već postojećim projektima pomoći.\nMinistarstvo zdravlja saopštilo je juče da je novozaraženih 37.242, dok je 699 ljudi umrlo.\nOčekuje se pad italijanske privrede od najmanje devet odsto ove godine zbog mera blokade koje su uvedene da bi se obuzdala pandemija.\nVlada planira potrošnju dodatnih 15-20 milijardi evra početkom naredne godine kako bi pomogla privredi, navode izvori.\nU Italiji je do sada ukupno zaraženo 1.345.767 ljudi, dok je 48.569 umrlo.


Dačić: Srbija neće dozvoliti da se ratom uništi Srpska - Halilović prijetnja\nN.N. 20.09.2016 16:04\n"Dačić je podsjetio da Halilović nije samo bivši ratni muslimanski komandant, on je nezvanični portparol Bakira Izetbegovića", saopšteno je iz Ministarstva spoljnih poslova Srbije.\n"Halilović govori ono što Izetbegović misli. Zato njegove pretnje treba shvatiti ozbiljno, jer pokazuju da postoje ratni planovi, koji se baziraju na proceni da RS ne može izdržati više od 10-15 dana i da ni Srbija ne može da je odbrani", naveo je Dačić u pisanoj izjavi dostavljenoj medijima.\nŠef srpske diplomatije ukazao je kako je svima jasno da je referendum samo izgovor, a da iza svega stoji namera da se ratom uništi Republika Srpska.\n"Da su hteli kompromis, Ustavni sud je mogao da promeni bar jedan zarez u svojoj odluci. Ali, njima nije bio važan kompromis, već izgovor za ratne namere i planove, za šta se muslimani u BiH očigledno spremaju", poručio je Dačić.\nOn je istakao da Srbija nesumnjivo želi mir i učiniće sve da se sačuva stabilnost, ali da sigurno neće dozvoliti vojni napad i uništenje RS.\nSefer Halilović bio je general i bivši načelnik Glavnog štaba Armije RBiH i predsjednik BPS.


„Хипатија“ и родна равноправност у науци - ELEMENTARIJUM\nNovi projekat Evropske unije „Hipatija“, teži uspostavljanju rodne ravnopravnosti u nauci kroz aktivnosti za devojčice od 13 do 18 godina\n„Hipatija“ je trogodišnji projekat Evropske unije u okviru Horizonta 2020, koji će trajati do jula 2018. godine, sa ciljem da podstakne devojčice da se bave naukom. Koordinator projekta je holandski naučni centar Nemo, a Centar za promociju nauke je jedan od deset partnera.\nAktivnosti u okviru projekta „Hipatija“ namenjene su devojčicama od 13 do 18 godina i održavaće se u 14 evropskih zemalja. Mladi će u školi, naučnim centrima i muzejima imati priliku da upoznaju nauku na rodno ravnopravan način, što im može pomoći pri izboru budućeg zanimanja.\nNaime, istraživanja pokazuju da izbor za usavršavanjem u prirodnim naukama nije polno izbalansiran i da mladi u Evropi nisu dovoljno upoznati sa karijerama u nauci, tehnologiji, inženjeringu i matematici. Osim aktivnosti za mlade, projekat će obuhvatati i seminare širom Evrope na kojima će se popularizovati ova tema.\nNaziv projekta koji devojčicama približava prirodne nauke inspirisan je starogrčkom matematičarkom, astronomkinjom i filozofkinjom Hipatijom, koja je rođena između 350. i 415. godine nove ere.\nIstražite više u saopštenju konzorcijuma projekta.


Datum objave: 02.10.2020 13:43 | Autor: Ljiljana Garić\nCilj sastanka je bio analiza edukativnih aktivnosti i programa koji se realizuju za starije osobe u Crnoj Gori, kao i sagledavanje problema i izazova sa kojima se susreću ustanove i organizacije koje ih organizuju.\nCentar za stručno obrazovanje je uoči sastanka uputio upitnik ustanovama i organizacijama koje se bave problematikom starijih osoba. Pitanja u upitniku su se odnosila na broj, vrstu i teme realizovanih edukativnih aktivnosti za starije osobe u toku 2019. godine, izvor finansiranja ovih aktivnosti i podršku sponzora/donatora za njihovu realizacije.\nNa osnovu dobijenih odgovora moglo se zaključiti da se povremeno realizuju neki oblici edukativnih aktivnosti, koji se u ustanovama za smještaj starijih osoba organizuju u okviru radno-okupacionih aktivnosti, u NVO u okviru projekata. Teme koje se obrađuju su uglavnom vezane za oblast zdravlja, ljudskih prava i psiho-socijalne podrške. Ove aktivnosti su uglavnom organizovane na volonterskoj osnovi, jer je mali broj sponzora i donatora zainteresovan za podršku u ovoj oblasti.\nPredstavnici institucija i organizacija na sastanku su predstavili edukativne aktivnosti koje oni sprovode sa starijima i ukazali na probleme sa kojima se susreću u radu. Ne postoji organizovan sistem za edukativne aktivnosti sa ovom ciljnom grupom koji je održiv, kao ni posebna finansijska sredstva koja su predviđena za ove namjene.\nOd izuzetne važnosti je da se ova ciljna grupa pokrene i uključi u različite aktivnosti, kako bi sačuvali svoje mentalno zdravlje i ispunili socijalne potrebe i potrebu za druženjem.\nPotrebno je da se uspostavi tješnja saradnja između različitih resora, Centra za stručno obrazovanje, Crvenog krsta, NVO koje rade sa ovom ciljnom grupom i ustanova za smještaj starih, kako bi svi zajedno radili na unapređenju kvaliteta života ove ciljne grupe.\nKao primjeri dobre prakse navedeni su mreža Dignitas i projekat Crvenog krsta ,,Zdravo staranje'' koji se bavi temama koje čine koncept zdravog staranja, među kojima je i tema cjeloživotno učenje. Fokus je na zdrav način života, koji uključuje sačuvano mentalno i fizičko zdravlje, pa se na tim radionicama realizuju razne društvene aktivnosti, učenje engleskog jezika, rada na računaru, upotreba mobilnih aplikacija itd. Na radionicama su uključene sve generacije, jer stariji ljudi tu ne samo da uče od drugih, već i oni uče druge, pa se tako osjećaju korisno, što ih može motivisati na dalje učešće u takvim radionicama.\nNVU Naše doba u saradnji sa Crvenim krstom organizuje edukativne aktivnosti u Klubu za starije koji je osnovan 2019. godine. Ovo udruženje je pripremilo Uputstvo za korišćenje e-zdravlja za potrebe starijih za zakazivanje termina kod izabranog ljekara i obezbjeđivanja terapije putem mobilnog telefona.\nUčesnici sastanka su saglasni da je vrlo bitno pripremiti buduće penzionere, da lakše prebrode odlazak u penziju, jer je to događaj koji može da dovede do velikih promjena u životu svakog čovjeka. Potrebno je omogućiti ljudima da odlazak u penziju ne znači i prestanak profesionalnog i društvenog života, jer bez toga može doći do određenog stepena pogoršanja fizičkog i mentalnog života. Penzioneri moraju da promijene svoj način života i navike, i da vrijeme koje su provodili u radu ispune nekim novim aktivnostima.


Održana tribina „Geopolitika postunipolarnog poretkaˮ\nU okviru ciklusa „Razgovori o geopoliticiˮ autora Milorada Vukašinovića, predavanje „Geopolitika postunipolarnog poretkaˮ, održano je u sredu 26. aprila u klubu „Tribina mladihˮ Kulturnog centra Novog Sada.\nVukašinović, ugledni novinar i publicista, započeo je predavanje na ovu temu rečenicom: „Svet je danas više apsurdan nego siguran.ˮ , citirajući tako jednog anonimnog posetioca internet foruma, koji je pokušao da na univerzalan način opiše karakteristike svetske ekonomske i finansijske krize i njen uticaj na život običnih ljudi.\nPodsetio je, zatim, i na reči jednog Grka, pripadnika srednje generacije, koji je, pod uticajem krize u ovoj zemlji rekao da ga „više od finansijskih nedaća pritiska osećaj poniženosti i izdaja političkih elitaˮ.I uvodničar uglednog lista „Katimeriniˮ , u to vreme, pronicljivo je uočio da „Grčka prolazi kroz revoluciju koja uzrokuje široka pomeranja i reagovanja javnostiˮ , od masovnih štrajkova i demonstracija do pojave anarhističkih pokreta, koji su u stanju da stvore osećaj opšte pravne i imovinske nesigurnosti u okviru jedne nacije.\n„Slična masovna epidemija antiestablišment neraspoloženja nije mimoišla ni ostale delove sveta, pa je tako prošle godine snažno politički odjeknula pri izglasavanju Bregzita i u vreme pobede Donalda Trampa na američkim predsedničkim izborimaˮ , kazao je zatim Vukašinović.\nDuboke društvene i socijalne protivrečnosti dugoročno ugrožavaju i stabilnost evroazijskih giganata Rusije, gde su nedavno održani masovni antivladini protesti i Kine – u kojoj je ekonomski jaz između bogatih i siromašnih počeo da nagriza koliko do juče imuno kinesko selo.\n„Da ne govorimo o burnim političkim i socijalnim procesima koji potresaju islamski svet i izazivaju lanac muslimanskih pokreta (migracija) od Zaliva zaključno s Evropom, čija demografska i identitetska kriza izaziva ozbiljnu zabrinutost za budućnost Starog kontinentaˮ, upozorio je je Vukašinović.\nAutor, takođe, smatra da logika „globalne međuzavisnostiˮ nameće potrebu za novim multidisplinarnim pristupom analizi savremenih događaja, čije ključne karakteristike proizilaze iz protivrečnosti samog procesa globalizacije.\nPo Vukašinoviću, čak i mnogi ugledni analitičari međunarodnih odnosa olako prelaze preko činjenice da je praksa globalizacije pokazala izrazito dezintegrativna svojstva, odnosno, da je konstatacija o globalizaciji koja deli društva, realna i složena slika savremenog sveta.\nUpravo zbog toga, smatra ovaj ugledni publicista, geopolitika postunipolarnog sveta mora da počiva na izmenjenoj geopolitičkoj paradigmi koja proizilazi iz „glavnog toka procesa globalizacije.ˮ\nOtuda je, smatra Vukašinović, u tako izmenjenoj paradigmi, mnogo pravilnije reći kako paralelno i u neprekidnom unutrašnjem sukobu postoje dve Amerike, tradicionalna i globalistička, dve Rusije, pravoslavna i liberalna, dve Kine, kontinentalna i ona druga – sklona globalnim aranžmanima, nekoliko islamskih svetova, koji su u neprekidnoj borbi za prevlast unutar svog civilizacijskog areala, ili nekoliko projekata Evropske unije (pored briselske Evrope i koncept Evrope – nacija).\n„Jer kako drugačije objasniti naizled paradoksalno povezivanje finansijskih centara u Kini sa sličnim centrima u Americi, ili čudan savez atlantizma i islamizma u Bosni i na Kosmetu. Nasuprot tome, postoje i primeri saveza Rusije i islama u Abhaziji i u Siriji, kao i rusko-kinesko kontinentalno povezivanje u okviru Šangajske grupeˮ , zaključio je Vukašinović.\nNa kraju tribine, publika je imala priliku da pogleda petnaestominutni dokumentarni film „Rat protiv demokratijeˮ (The War on Democracy) australijskog novinara Džona Pildžera (John Pilger), velikog kritičara američke, britanske i australijske spoljne politike.


Dom zdravlja „Gračanica“ dobio rendgen aparat GracanicaOnline.Info\nDom zdravlja „Gračanica“ dobio rendgen aparat\nDom zdravlja u Gračanici dobio je pokretni rendgen aparat koji će omogućiti stanovništvu da u ovoj zdravstvenoj ustanovi odrade kompletnu dijagnostiku\nDom zdravlja u Gračanici dobio je pokretni rendgen aparat koji će omogućiti stanovništvu da u ovoj zdravstvenoj ustanovi odrade kompletnu dijagnostiku, što ranije nije bio slučaj. Aparat je donacija Svetske zdravstvene organizacije, u saradnji sa Britanskom ambasadom i timom UN-a.\nDo sada su pacijenti rendgensko snimanje obavljali u Lapljem Selu.\n„Sada će sva kompletna dijagnostika biti kod nas odrađena, tako da ćemo na taj način rasteretiti sekundarni zdravstvenu ustanovu, KBC u Lapljem Selu. Tako da će jedino pacijenti sa težom kliničkom slikom i sa komplikacijama ići u sekundarnu ustanovu, a svi pacijenti sa lakšom kliničkom slikom neće opterećivati tu sekundarnu ustanovu nego će se lečiti kod nas“, rekla je direktorka Doma zdravlja „Gračanica“ Mirjana Dimitrijević.\nČeka se da opština Gračanica izgradi prostoriju, u sklopu Doma zdravlja, u kojoj će rendgen biti smešten.\n„Imali smo protekle nedelje posetu arhitekata od strane opštine Gračanica i rečeno nam je da će mesec dana biti potrebno za projekat, te da će nakon toga krenuti sa izgradnjom te prostorije“, dodala je Dimitrijevićeva.\nVrednost aparata je 80.000 evra i donacija je projekta Svetske zdravstvene organizacije, u saradnji sa Britanskom ambasadom i timom UN-a.\n„Veoma sam zadovoljan što sam ovde danas i što mogu da vidim da je aparat stigao i da će biti funkcionalan. Veoma mi je drago što će aparat biti koristan ovom centru kao što sam i čuo“, rekao je zamenik ambasadora Velike Britanije na Kosovu Džejkob Veber.\nProjekat je realizovan uz posredovanje Foruma za razvoj i multietničku saradnju.\n„Drago nam je da je aparat konačno stigao ovde i da će biti od koristi svim našim pacijentima u Gračanici, ali i svih zajednica na centralnom Kosovu. Nadamo se daljoj saradnji i sa Unicefom i sa Svetskom zdravstvenom organizacijom“, kazao je Dejan Radivojević, direktor FDMC-a\n„Epidemiološka situacija kompleksna, ali ne i očajna“\nŠef Kancelarije Svetske zdravstvene organizacije u Prištini Sergej Korjak nazvao je epidemiološku situaciju na Kosovu kopleksnom, ali ne i očajnom, i najavio skori dolazak vakcina iz COVAX programa.\n„U kontaktu sam sa ministrom zdravlja na Kosovu i očekujemo u maju oko 100.000 vakcina koje dolaze preko COVAX programa, a kasnije u maju i junu očekujemo Fajzer vakcine koje će takođe stići preko COVAXA“, rekao je Korjak.\nPlan je, kako je istakao Korjak, da se 20 odsto stanovništva na Kosovu vakciniše do kraja godine. On je apelovao na građane da se pridržavaju svih epidemioloških mera, peru ruke, drže distancu, nose maske i izbegavaju okupljanja.\nTags: britanska ambasada Dom zdravlja Gračanica rendgen aparat Svetska zdravstvena organizacija\nPrevious U Gračanici sadnjom drvoreda obeležen Dan planete Zemlje\nNext KFOR donirao opremu Radio Goraždevcu\n29. jula 2021., 03:35


Erdogan: Pojedine članice Evropske unije blokiraju pristupanje Turske bloku - mojusk.ba\nPredsjednik Turske Recep Tayyip Erdogan kritizirao je Evropsku uniju te je naglasio kako pojedine članice organizacije blokiraju pokušaje Turske da se pridruži Evropskoj uniji.\nU razgovoru s ambasadorima u Ankari Erdogan je rekao kako je lično svjedočio nastojanjima pojedinih država da onemoguće pristup Turske Evropskoj uniji.\n“Turska, koja je geografski i historijski dio Evrope, posvećena je svom cilju da postane članica EU uprkos nepravdama”, rekao je Erdogan.\nTurski predsjednik je napomenuo kako Turska ulaže konstantne napore u pregovorima te je dodao da se nada kako će se EU osloboditi “strateške sljepoće” te da će hrabrije djelovati u kontekstu razvijanja odnosa s Ankarom.\n“Koristili su taktiku odgađanja protiv nas u mnogim pitanjima, uključujući i carinsku uniju. Ono što zaista treba uzeti u obzir jeste činjenica da je volju cijelog bloka zarobilo nekoliko država”, rekao je turski predsjednik.\nNe imenujući nijednu zemlju, Erdogan je rekao da neke zemlje članice probleme s Ankarom pokušavaju rješavati putem institucija Evropske unije.\n“Evropska unija treba spriječiti pokušaje sabotiranja Turske i EU pod izgovorom međublokovske solidarnosti”, ističe predsjednik Turske.


Posjeta Erdogana Srbiji – kako to vide Rojters i AP – BiGportal.ba\nPosjeta Erdogana Srbiji – kako to vide Rojters i AP\nZapadne agencije prenose da je predsednik Turske srdačno dočekan u Srbiji i konstatuju da su odnosi Beograda i Ankare poboljšali poslednjih godina\nZapadne agencije prenose da je predsednik Turske srdačno dočekan u Srbiji i konstatuju da su odnosi Beograda i Ankare poboljšali poslednjih godina.\n“Uticaj Turske već je snažan među muslimanima u Bosni, Albaniji i na Kosovu, ali Srbija, većinski naseljena pravoslavnim hrišćanima, mnogo je bliža Rusiji. Ipak, Beograd i Ankara, koje žele da se pridruže EU ali su frustrirane slabim tempom napretka, streme da povećaju trgovinsku saradnju”, navodi Rojters.\nU Beogradu je obećao i dopremanje gasa i turske investicije za Balkan i potpisao sporazume sa Vučićem kako bi proširio sporazum o slobodnoj trgovini, ističe agencija. Turska sebe vidi kao branitelja muslimana kroz istoriju širom Balkana, ukazuje Rojters.\n“Odnosi između Srbije i Turske poboljsali su se poslednjih godina nakon višedecenijskog nepoverenja izmedju dve zemlje”, ocenjuje AP napominjući da je Srbija skoro 500 godina bila pod vladavinom Osmanskog carstva.\nRojters navodi da su okupljeni uzvikivali “Alahu Akbar” (Bog je najveći), a da je na jednom velikom transparentu pisalo “Dobrodošao sultane”, uz potpis “unuci Otomanskog carstva”.\nU svom govoru, ukazuje ta agencija, Erdogan je pozvao da se “krvava prošlost Balkana” zameni jedinstvom među brojnim državama u regionu i poručio da Turska i Srbija dele zajedničke stavove.\n“Osećali smo se kao kod kuće tokom poset Srbiji. Očuvaćemo naše prijateljstvo”, prenosi AP Erdoganovu izjavu.


Danas, na oko 4.000 km pruga u Srbiji prosečna brzina vozova približna je onoj iz 1884. - ispod 60 km na sat. Već u susedstvu u EU vozovima prevoze robu i putnike u proseku 20–30 km na sat brže, dok je u zapadnoj Evropi na elektrifikovanim prugama prosek iznad 150 km na sat. Dotrajala infrastruktura železnica u Srbiji dugo je pred izazovom obimne rekonstrukcije i modernizacije.\nU modernizaciji pruge na deonici Beograd - granica sa Mađarskom, EU je još 2009. finansirala Studiju izvodljivosti i Procenu uticaja na životnu sredinu, za podsekciju Stara Pazova - Novi Sad. Sredstva za Studiju izvodljivosti, koja je obezbedila EU, finansirana su kroz projekat tehničke pomoći, a budžet koji je EU izdvojila za tu studiju iznosio je približno 300.000 evra.\nNa deonici Beograd do granice sa Hrvatskom, EU trenutno finansira pripremu idejnog projekta, studije izvodljivosti i procene uticaja na životnu sredinu za podsekciju dugu 120 kilometara. Reč je o delu od Beograda do Šida, uključujući i dve podsekcije: Stara Pazova - Golubinci i Golubinci - Inđija.\nDeonica pruge Beograd - Niš smatra se okosnicom železničke mreže Srbije. Na ovoj deonici Evropska unija finansira izradu idejnog projekta, studiju izvodljivosti i procenu uticaja na životnu sredinu za podsekcije Velika Plana - Niš, u dužini od 110 kilometara kao i za podsekciju Stalać - Đunis dužine od oko 20 kilometara.\nTroškovi projekta podsekcije Stalać - Đunis procenjeni su na 160 miliona evra. Pored EIB i ovde je predviđena značajna bespovratna podrška Evropske unije.\nModernizacija železničke deonice Niš - Dimitrovgrad do granice sa Bugarskom, uključujući i izgradnju železničke obilaznice oko grada Niša, u velikoj meri je podržana već odobrenim bespovratnim sredstvima EU u iznosu od 74 miliona evra kao i kroz zajam EIB u iznosu od 134 miliona evra.\nUz glavni železnički koridor koji prolazi kroz Srbiju, EU je do sada obezbedila 1,2 miliona evra za izradu projektno-tehničke dokumentacije za rekonstrukciju i modernizaciju pruge Stalać - Kraljevo - Rudnica do granice sa *Kosovom.\n*Ovaj natpis ne prejudicira status Kosova i u skladu je sa Rezolucijom 1244 i mišljenjem MSP o kosovskoj deklaraciji o nezavisnosti.


Obeležen Dan državnosti u Kosovskoj Mitrovici | Radio Kosovska Mitrovica\nObeležen Dan državnosti u Kosovskoj Mitrovici\n15. February, 2017 15:11 |\n“Naša obaveza je da na jedan dostojanstven način, skromno ali veličanstvno obeležimo 15. februar, Dan Republike Srbije. Čestitamo svim građanima Kosovske Mitrovice, predsednicima države i vlade ali i srpskom narodu gde god se nalazio“ rekao je predsednik Privremenog organa Opštine Kosovska Mitrovica Aleksandar Spirić na otvaranju svečane sednice održane povodom praznika.\nNa sednici je odlučeno da se iz budžeta odvoji 2 miliona dinara za stipendiranje studenata na osnovnim studijama. Iznos stipendije iznosiće oko 8000 dinara, a mogu konkurisati studenti sa visočijom prosečnomk ocenom od 8,5. Takođe je najavljena izgradnja nove zgrade a stanovi će biti podeljeni brašnim parovima sa troje i više dece. Odbojkaški klub Kosovska Mitrovica je, zbog postignutih rezultata, nagrađen sa 50 000 dinara.\n„Današnja sednica je pokazatelj da smo odlučni za trajnu vezu sa našom državom Srbijom. Nastavićemo da se borimo za naša prava jedinstveno i složno. Srpski narod još jednom poručuje da je za dijalog i da sve probleme želi da rešava razgovorom. Bitno je da se čuje i naš glas, i da se stvore mir i stabilnost, a pre svega sloboda kretanja. Današnjim odlukama pokušaćemo da osnažimo obrazovanje i pomognemo studentima, da promovišemo zdrav način života kroz pomoć sportskim klubovima kao i zbrinjavanje mladih parova sa troje i više dece“ rekao je Spirić.\nOn je istakao da je dobio uveravanja da će premijer i Kancelarija za KiM i u narednom periodu podržavati Srbe na Kosovu i Metohiji.\nSvečana sednica održana je sa početkom u 12:44 simbolično u znak Rezolucije 1244 Saveta bezbednosti UN-a o Kosovu.\nU Srbiji se danas slavi 15. februar – Dan državnosti, u znak sećanja na taj dan 1804. kada je u Orašcu počeo Prvi srpski ustanak za oslobođenje od Turaka, ali i na isti dan 1835. godine, kada je proglašen prvi srpski Ustav koji je označio i početak savremene državnosti.


AMERIKANCI OBJAVILI LISTU NAJJAČIH SILA Nećete verovati koga su stavili 43\t53\nKOLIKO JE ZAPRAVO BOGAT GEJTS: Kada bi svakom čoveku na svetu dao 15 dolara 39\t207\nVesna Popovic\t 17.07.2017. 09:51h 09:58h\nVAŠINGTON - Ujedinjeni Arapski Emirati (UAE) organizovali su hakerski napad na medijske sajtove Vlade Katara, namestivši lažan članak koji je iskorišćen kao izgovor za prekid odnosa grupe arapskih zemalja s Katarom i izolaciju te male zemlje, piše Vašington post.\nList se pozvao na izjave neimenovanih zvaničnika američke obaveštajne službe kojima su članovi Vlade UAE 23. maja rekli za plan. Priča se narednog dana pojavila na sajtu novinske agencije Katara KNA s navodnim citatom izjave emira Katara, šeika Tamima Bin Hamad el Tanija u kojem je hvalio Iran i naveo da Katar ima dobre veze sa Izraelom.\nKATAR JE DOBIO MOĆNOG SAVEZNIKA: Sad niko neće da ih optužuje za podršku teroristima\nAmbasada Ujedinjenih Arapskih Emirata u Vašingtonu saopštila je da su navodi Vašington posta "lažni" i da UAE "nemaju nikakvu ulogu" u hakovanju koje se pominje.\nFRANCUSKA POZIVA ZALIVSKE ZEMLJE DA OBUSTAVE BLOKADU KATARA: Sankcije najviše pogađaju obične ljude\nKATAR PRESAVIO TABAK: Namerava da ojadi zemlje koje su mu uvele sankcije\nUAEKatarkatarska krizahakerihakerski napadVašington post\nAMERIKANCI OBJAVILI LISTU NAJJAČIH SILA Nećete verovati koga su stavili na prva mesta! 43\t53\nKOLIKO JE ZAPRAVO BOGAT GEJTS: Kada bi svakom čoveku na svetu dao 15 dolara i dalje bi bio milijarder! Ovoliko zarađuje u sekundi 39\t207


Veselin Vesko Vukotić (1962), otac Jovana i Igora Vukotića, u medijima označenih kao vođe „škaljarskog klana”, ubijen je u Dobroti kod Kotora. U njega je, kako javljaju crnogorski mediji, pucao muškarac sa kačketom, koji je ispalio nekoliko hitaca i pobegao. Vukotić je, po navodima medija, preminuo u bolnici. Jovan Vukotić služi kaznu od 15 meseci zatvora u Srbiji, jer je u Turskoj uhapšen prošlog septembra i izručen našoj zemlji zbog lažnog makedonskog pasoša. Za Vukotićem, koji ima i srpsko i crnogorsko državljanstvo, raspisana je poternica u Grčkoj zbog šverca 135 kilograma kokaina, ali i u Crnoj Gori zbog pokušaja ubistva Tamare Zvicer, supruge Radoja Zvicera, vođe suprotstavljenog „kavačkog klana”\n05.04.2019 u 18:35\nU akciji Evropola protiv albanske mafije uhapšeno 64 lica\nHAG – Uz podršku Evropola, 64 pripadnika albanske organizovane kriminalne grupe uhapšeno je između 3. i 5. aprila tokom istovremene policijske operacije koja je sprovedena u Belgiji, Francuskoj, Holandiji i Italiji i u kojoj je učestvovalo oko 600 policajaca. Veruje se da su osumnjičeni ilegalno proizvodili i trgovali drogom i da su povezani i sa trgovinom ljudima, prostitucijom i pranjem novca, navodi se u saopštenju Evropola, prenosi Tanjug. Navedenu policijsku akciju prati i složena istraga koja se bavi aktivnostima ove organizovane kriminalne grupe koja deluje u Belgiji, Francuskoj, Holandiji, Italiji i Velikoj Britaniji, a veruje se da su osumnjičeni upravljali sa većim brojem plantaža kanabisa raspoređenih širom Belgije i na severu Francuske, a neki od njih su takođe bili\n23.02.2019 u 10:45\nMEDEJIN - Zgrada koja je pripadala ubijenom kolumbijskom narko-bosu Pablu Eskobaru srušena je danas u njegovom rodnom gradu, Medejinu. Kako prenosi AP, rušenje šestospratnice nazvane „Monako” ispratila je emotivna ceremonija, za koju se zvaničnici nadaju da će predstavljati svojevrsni preporod od uticaja koji je Eskobar imao na Medejin. Oko 1.500 stanara koji žive u blizini srušene zgrade evakuisano je zbog bezbednosnih razloga, rekao je inženjer Rohelio Gomes. Predsednik Kolumbije Ivan Duke, koji je bio tinejdžer kada je Eskobar ubijen 1993. godine, izjavio je da današnje rušenje znači da istoriju neće pisati počinioci zločina, već će ona biti obeležena uvažavanjem žrtava, prenosi AP. Gradonačelnik Medejina Federiko Gutijeres zalaže se da se na mestu srušene zgrade podigne\n07.02.2019 u 19:33\nU Kotoru uhapšen član škaljarskog klana zbog pokušaja ubistva\nPODGORICA - Podgoričanin Milić Šaković uhapšen je zbog sumnje da je 2016. godine u Kotoru pokušao da ubije Vojina Stupara i Miloša Radonjića, saopštila je crnogorska policija. Šaković (31) važi za bezbednosno interesantno lice i prema policijskim evidencijama je visokopozicionirani član škaljarskog klana, dodaje se u saopštenju, prenosi Beta. Stupar je ranjen u vatrenom obračunu u Kotoru marta 2016. godine. Napadač je, kako je tada saopšteno, pucao u Stupara s leđa i on je tada teško ranjen, dok Radonjić nije povređen. Iz Uprave policije je saopšteno da su krivičnom prijavom obuhvaćene i navodne vođe škaljarskog klana Igor Dedović i Jovan Vukotić. Dedović je u bekstvu, dok se Vukotić nalazi u zatvoru u Srbiji. Rat škaljarskog i kavačkog klana počeo je 2014. godine posle\nObezglavljena „Koza nostra”\nItalijanska policija je juče u dobro organizovanoj akciji praktično obezglavila čuveni sicilijanski mafijaški klan „Koza nostra”. U masovnoj raciji nazvanoj „Kupola 2.0” u Palermu je uhapšen glavni šef mafije Setimo Mineo sa još 45 članova ove kriminalne organizacije. Policija je saopštila da je Mineo (80), inače juvelir, nedavno izabran za „kuma” lokalnih mafijaških porodica u Palermu, prenosi Rojters. Povodom uspešne akcije policije italijanski vicepremijer Luiđi di Majo se oglasio na „Fejsbuku”: „Ova hapšenja su jedan od najvećih udaraca države mafiji. Mineo je nedavno proglašen za naslednika Tota Rina posle njegove smrti. Nema više prostora za ovakav ološ u Italiji.” Dobro izveden „blickrig” na ovu kriminalnu organizaciju u Palermu pohvalio je i drugi vicepremijer, ujedno i\n05.12.2018 u 10:31\nAkcije u više evropskih zemalja protiv italijanske mafije\nBERLIN - Vlasti u Nemačkoj, Italiji, Belgiji i Holandiji sprovode danas koordinisane racije usmerene na italijansku mafiju u tim zemljama, javila je nemačka savezna policija. Kako se navodi u saopštenju više osoba je uhapšeno u racijama sprovedenim rano jutros vezanim za klan Ndrangeta, organizovanu kriminalnu grupu baziranu u južnoj Italiji. U Nemačkoj su glavne operacije bile u državi Severnoj Rajni Vestfaliji koja se graniči s Holandijom i Belgijom, i u Bavarskoj na jugu. Nemačka policija navodi da operacijom koordiniše Eurodžast, evropska agencija koja se bori protiv prekograničnog organizovanog kriminala. Za kasnije danas najavljena je konferencija za novinare u Hagu, javlja AP a prenosi Beta. Italijanska policija juče je u opsežnim operacijama uhapsila oko 45\n04.12.2018 u 11:40\nUhapšen novi šef sicilijanske mafije\nRIM – Italijanska policija uhapsila je danas novog šefa sicilijanske mafije Setima Minea i još 45 osumnjičenih mafijaša, čime je zadat snažan udarac organizovanom kriminalu na tom mediteranskom ostrvu, izjavio je danas potpredsednik italijanske vlade Luiđi di Majo. Policija je saopštila da je među uhapšenima Setimo Mineo (80), šef lokalnih mafijaških porodica u glavnom gradu Sicilije, Palermu, prenosi Tanjug. Zvaničnici su naveli da je Mineo nedavno postavljen za generalnog šefa ostrvske mafije, poznate kao „Koza nostra”. Prethodni „šef nad šefovima”, Salvatore „Toto” Rina, preminuo je prošle godine u zatvoru u kome je proveo skoro četvrt veka zbog naređivanja desetina ubistava, uključujući ubistva najpoznatijih italijanskih antimafijaških sudija. „Hapšenja... predstavljaju


A. J. 4. februara 2019. 10:11\nPetoro ljudi poginulo je u nedelju kada se mali avion srušio na dvospratnu kuću u kalifornijskom gradu Jorba Linda.\nDvojica muškaraca i dve žene poginuli su u kući na koju se avion srušio, potvrdio je šerif okruga Orange. Pilot je bio jedini putnik u avionu i on je takođe izgubio život.\nDvoje ljudi prevezeno je u lokalnu bolnicu s lakšim povredama, rekao je predstavnik za medije vatrogasne službe Kameron Rosman.\nAmerički F-16 pao na skladište, više povređenih (video)\nPanika u školi: Učenici srednje škole evakuisani zbog pucnjave (video)\nPotvrđeno: Pao privatni avion, 13 poginulih (foto, video)\nRadarski snimci pokazuju da je avion posle uzletanja napravio zaokret nalevo i počeo naglo da pada, rekao je istražitelj Nacionalnog odbora za bezbednost saobraćaja Eliot Simpson na konferenciji za medije.\nAvion je bio američke proizvodnje Cessna 414, a u istragu su uključeni i istražitelji Savezne uprave za aviosaobraćaj (FAA).


Promocija novih sportskih odeljenja - Sremski Portal\nPomoćnik ministra prosvete za predškolsko i osnovno obrazovanje Milan Pašić naglasio je u Sremskoj Mitrovici i Novom Sadu da svake godine postoji veliko interesovanje učenika za sportska gimnazijska odeljenja, te da će u Beogradu od septembra broj odeljenja biti povećan sa šest na osam. Prema njegovim rečima, prednost ovih odeljenja je što će učenicima koji treniraju različite sportove biti omogućeno da redovno treniraju uz podršku predmetnih nastavnika.\nSada će trenažni proces koji učenici ovih odeljenja realizuju u svojim klubovima biti uračunat u nedeljni fond i škola će imati komunikaciju s klubovima i trenerima – rekao je Pašić. – Jako je bitno da ovi učenici nastave da se bave sportom, ali i da ne odustaju od škole, a ova odeljenja, uz kvalitetno obrazovanje, daju mogućnost nastavka obrazovanje na fakultetima, to jest pružaju veliki izbor đacima koji ih završe.\nU Gimnaziji “Jovan Jovanović Zmaj” ovo će biti jedanaesta generacija učenika u sportskim odeljenjima i kao i do sada, upisaćemo jedno odeljenje, ali sada sa 20, a ne kao ranijih godina, sa 30 učenika-rekao je direktor najstrarije novosadske gimnazije dr Radivoj Stojković. – Svake godine imamo dva do tri puta više prijavljenih nego mesta, pa se takvom odzivu nadamo i ove godine. S obzirom na to da je u ovoj gimnaziji većina učenika u odeljenjima za talente za prirodne nauke, učenici sportskih odeljenja su nam dragoceni jer unose drugačije navike i time stvaraju balans neophodan u razvoju mladog čoveka.\nPo rečima dr Stojkovića, u ovoj gimnaziji su do sada u sportskim odeljenjima đaci radili po programu prirodno-matematičkog smera, a od jeseni će raditi po novom planu i programu napravljenom specijalno za ova odeljenja, uz uvažavanje prakse u drugim zemljama i prilagođavanje našem obrazovnom sistemu. Taj program za jednu četvrtinu odstupa od redovnog gimnazijskog, a ta četvrtina usmerena je na podržavanje sporta. Pored smanjenog broja učenika u odeljenju i novih predmeta, velika novina je i to što će, kao i u ostalim odeljenjima za talente u ovoj školi, u nastavi u sportskim odeljenjima biće angažovani i stručnjaci s Univerziteta u Novom Sadu, a u ovom slučaju sa Fakulteta za sport i fizičko vaspitanje.\nZa sportska odeljenja osmaci će se, s potrebnom dokumentacijom iz svojih klubova, prijavljivati sledeći ponedeljak i utorak, 8. i 9. juna.\nTags: Milan Pašić, sportska odeljenja, Sremska Mitrovica


EU dala zeleno svetlo za Nacrt zakona o popisu u CG - Novi Standard\nEU dala zeleno svetlo za Nacrt zakona o popisu u CG\nUprkos tome što je deo vlasti u parlamentu tražio da popis bude održan u novembru ove godine, usvajanje zakona planirano je ipak za kraj godine\nEkspert Evropske unije EU naveo je da je Nacrt zakona o popisu stanovništva, domaćinstava i stanova Crne Gore u skladu sa evropskim preporukama. To se navodi u Informaciji o napretku pregovora Crne Gore sa EU, koja je usvojena na poslednjoj sednici Vlade.\nPripremljen je Nacrt zakona o popisu stanovništva, domaćinstava i stanova, kao i upitnici i radne verzije metodologije. EU ekspert koji je učestvovao u izradi zakona dao je pozitivno mišljenje da je zakon u skladu sa preporukama EU, navodi se u Informaciji koju je Vlada usvojila, piše Dan, prenosi RTCG.\nIz Monstata su kazali krajem maja da je ekspert EU zaključio da je Uprava za statistiku spremna da realizuje popis 2021. godine u skladu sa međunarodnim pravilima i preporukama. Govoreći o tome da li je tehnički i organizaciono izvodljivo da se popis stanovništva obavi u novembru ove godine, posebno uzimajući u obzir situaciju izazvanu virusom korona, iz Monstata su naveli da je usvajanje zakona planirano za četvrti kvartal.\nVlada Crne Gore je na sednici od 30. marta 2021. godine donela Program rada za 2021. godinu, i ujedno definisala usvajanje Predloga zakona o popisu stanovništva, domaćinstava i stanova u 2021. godini za četvrti kvartal ove godine. Uprkos tome što je deo vlasti u parlamentu tražio da popis bude održan u novembru ove godine, usvajanje zakona planirano je ipak za kraj godine.\n„Uprava za imovinu u avgustu 2020. godine završila je postupak javne nabavke za kupovinu poslovnog prostora za 9.000.000 evra (pored uplaćenih 3.000.000 u 2020. godini planirano je i po tri miliona za 2021. godinu i 2022. godinu)”, navedeno je u dokumentu.\n„U decembru 2020. godine objavljen je kalendar objavljivanja statističkih podataka za 2021. godinu”, rekli su iz Vlade.\nPreporučujemoVlada Crne GoreEUMonstatpopis stanovništvastatistikaCrna Gora